text:
71/2011. (VI. 30.) HM utasítása a honvédelmi szervezetek beszerzéseinek eljárási rendjéről.
A honvédelemről és a Magyar Honvédségről szóló
2004. évi CV. törvény 97. § (1) bekezdés k), l) és n) pontjai
alapján – figyelemmel a munkavédelemről szóló 1993. évi
XCIII. törvény vonatkozó előírásaira és a Magyar Honvédségre, illetve a katonai nemzetbiztonsági szolgálatokra
vonatkozó eltérő munkavédelmi követelményekről, eljárási szabályokról szóló 1/2009. (I. 30.) HM rendeletre
– a közbeszerzésekről szóló 2003. évi CXXIX. törvény, a
védelem terén alapvető biztonsági érdeket érintő, kifejezetten katonai, rendvédelmi, rendészeti célokra szánt áruk
beszerzésére, illetőleg szolgáltatások megrendelésére vonatkozó sajátos szabályokról szóló 228/2004. (VII. 30.)
Korm. rendelet, az államtitkot vagy szolgálati titkot, illetőleg alapvető biztonsági, nemzetbiztonsági érdeket érintő
vagy különleges biztonsági intézkedést igénylő beszerzések sajátos szabályairól szóló 143/2004. (IV. 29.) Korm.
rendelet, a központosított közbeszerzési rendszerről, valamint a központi beszerző szervezet feladat- és hatásköréről
szóló 168/2004. (V. 25.) Korm. rendelet, a NATO Biztonsági Beruházási Program keretében megvalósuló beszerzésekre vonatkozó részletes szabályokról szóló 40/2005.
(III. 10.) Korm. rendelet, továbbá a közbeszerzések központi ellenőrzéséről és engedélyezéséről szóló 46/2011.
(III. 25.) Korm. rendelet végrehajtásának a Honvédelmi
Minisztérium költségvetési fejezeten belüli eljárási rendjére az alábbi
utasítást adom ki. 1. Általános rendelkezések 1. §
(1) Az utasítás hatálya – a (2) bekezdésben foglalt eltéréssel – a Honvédelmi Minisztérium (a továbbiakban:
HM), a honvédelmi miniszter közvetlen alárendeltségébe,
közvetlen és fenntartói irányítása, valamint felügyelete alá
tartozó szervezetekre és a Magyar Honvédség (a továbbiakban: MH) katonai szervezeteire (a továbbiakban együtt:
honvédelmi szervezetek) és azok beszerzéseire terjed ki.
(2) A Magyar Köztársaság Katonai Felderítő Hivatal
(a továbbiakban: MK KFH) és a Magyar Köztársaság Katonai Biztonsági Hivatal (a továbbiakban: MK KBH) a beszerzéseikben és a kapcsolódó adatszolgáltatásban – ezen
utasítás előírásaira való tekintettel – a vonatkozó jogszabályok és beszerzési szabályzatuk alapján saját hatáskörben járnak el.
(3) A pénzügyi ellenjegyzés rendjét a kötelezettségvállalások ellenjegyzéséről és bejelentésének rendjéről szóló
HM utasítás (a továbbiakban: ellenjegyzési utasítás) tartalmazza.
2. § Az utasítás alkalmazása szempontjából:
1. ajánlatkérő: az a honvédelmi szervezet, amely a
(köz)beszerzési eljárás lefolytatására önállóan jogosult,
vagy arra költségvetési előirányzattal, vagy előirányzat feletti rendelkezési joggal (a továbbiakban: költségvetési
előirányzattal) rendelkező honvédelmi szervezettől megbízást kap.
2. bírálóbizottság: a közbeszerzésekről szóló 2003. évi
CXXIX. törvény (a továbbiakban: Kbt.) rendelkezéseinek
megfelelően az ajánlatok elbírálására létrehozott testület.
3. építési beruházás, építési koncesszió, árubeszerzés,
szolgáltatás és szolgáltatási koncesszió: e fogalmak alatt a
Kbt.-ben így meghatározottakat kell érteni.
4. építési munka: építési munkán a Kbt. szerinti építési
beruházást kell érteni.
5. Éves Beszerzési Terv: a meghatározott feladatok végrehajtásához szükséges beszerzéseket, valamint az ezekhez kapcsolódó erőforrásokat tartalmazó éves terv.
6. felsőszintű gazdálkodó szerv: a HM fejezet központi
és intézményi gazdálkodásának rendjéről szóló HM utasításban meghatározott szervezet.
7. hadfelszerelés: a honvédelmi szervezetek tevékenységéhez szükséges valamennyi anyag és technikai eszköz,
amelyet az ipar katonai célokra gyárt, illetve szállít, továbbá polgári kereskedelmi forgalomba nem, vagy csak külön
engedéllyel kerülhet, valamint a védelem terén alapvető
biztonsági érdeket érintő szolgáltatások, melyek beszerzését külön jogszabály szabályozza.
8. importbeszerzés: az MH működésének biztosítása
céljából eszközölt, minden olyan áru beszerzése és szolgáltatás megrendelése, amely országon kívüli területről
kerül teljesítésre, még akkor is, ha a felhasználás, illetve az
igénybevétel országon kívüli területen történik, a műveleti
beszerzések kivételével.
9. infrastrukturális beszerzések: a NATO Biztonsági
Beruházási Programjához kapcsolódó (köz)beszerzések
kivételével, az építési munkák, az építési koncesszió, az
ingatlan tulajdonjogának vagy használati, illetőleg hasznosítási jogának visszterhes megszerzése, az ingatlan üzemeltetésével kapcsolatos beszerzés, az elhelyezési célú
energiahordozók beszerzése, az elhelyezési berendezések
és szakanyagok beszerzése és javítása (beleértve a tábori
elhelyezési szakanyagokat is), a kapcsolódó környezetvédelmi feladatok ellátásához szükséges beszerzések, a technikai és élőerős őrzésvédelmi feladatok ellátásához szükséges beszerzések, a teljes épület felújításokkal közvetlenül összefüggő, az építési tervdokumentációkban szereplő
híradó és informatikai beruházások, valamint az infrastrukturális beszerzésekhez kapcsolódó szolgáltatások,
szolgáltatási koncessziók, ide nem értve a hadiutak, a hadihidak, valamint az elhelyezési szakanyagok kivételével
az ingó vagyoni elemek (így különösen kiképzési-technikai létesítmények, egyéb híradó és informatikai rendszerek, üzemanyag-tárolók) telepítésével, fenntartásával, kar
bantartásával, fejlesztésével kapcsolatos beszerzési
tevékenységet. 10. „in house” beszerzés: a Kbt. 2/A. § szerinti beszerzés.
11. keretmegállapodás: a Kbt. 4. § 12. pontja szerinti
megállapodás.
12. kezdeményező: az a honvédelmi szervezet, amely
költségvetési előirányzattal rendelkezik, és a beszerzéseket kezdeményezi. 13. kisértékű infrastrukturális beszerzés: azon infrastrukturális beszerzések, amelyek becsült értéke eléri vagy
meghaladja a szolgáltatás megrendelésére vonatkozó mindenkori közbeszerzési értékhatárt, de nem éri el az építési
beruházás közbeszerzési értékhatárát.
14. költségviselő: az a honvédelmi szervezet, amely a
beszerzésre vonatkozó szerződés teljesítését követően a
számla kiegyenlítésére szolgáló fedezettel rendelkezik.
15. környezetvédelmi feladatok: olyan építési beruházás, rekonstrukció, felújítás, szolgáltatás igénybevétel, valamint gép-, berendezés- és műszerbeszerzés, illetve egyéb
tevékenység (pl. monitoring rendszer kiépítése, kapcsolódó kutatás-fejlesztés), amelynek elsődleges rendeltetése
környezeti ártalmak megelőzése, csökkentése, megszüntetése, a környezeti elemek állapotának javítása, a természetes ökoszisztémák helyreállítása, illetve fennmaradásuk
biztosítása, a természeti erőforrások védelme, a természeti
értékek megóvása.
16. kötelezettségvállaló: a beszerzések tárgyát képező
áruk, szolgáltatások, szolgáltatási koncesszió, építési beruházások, valamint építési koncesszió pénzbeni kiegyenlítésére vonatkozó írásos nyilatkozat tételére jogosult személy vagy szervezet.
17. közbeszerzés: a Kbt. hatálya alá tartozó beszerzés.
18. (köz)beszerzés: a Kbt. felhatalmazása alapján ki
adott kormányrendeletekben meghatározott eltérő szabályok alapján végrehajtott beszerzések, valamint a közbeszerzések.
19. (köz)beszerzés értéke: a (köz)beszerzés általános
forgalmi adó nélkül számított (nettó) értéke.
20. közbeszerzési értékhatár: a mindenkor hatályos
költségvetési törvényben meghatározott nemzeti közbeszerzési értékhatár.
21. közösségi közbeszerzési értékhatár: az Európai
Unió joga által meghatározott közbeszerzési értékhatár(ok) (uniós értékhatárok).
22. központi ellátó szervezet: a HM fejezet központi és
intézményi gazdálkodásának rendjéről szóló HM utasításban meghatározott szervezet.
23. központosított közbeszerzés: a központosított közbeszerzési rendszerről, valamint a központi beszerző szervezet feladat- és hatásköréről szóló 168/2004. (V. 25.)
Korm. rendelet (a továbbiakban: R1.) hatálya alá tartozó
beszerzések.
24. (köz)beszerzési műszaki leírás: Azoknak a műszaki
előírásoknak az összessége, amelyet különösen az ajánlattételhez szükséges dokumentáció tartalmaz, és amelyek
meghatározzák a (köz)beszerzés tárgya tekintetében megkövetelt jellemzőket, amelyek alapján a (köz)beszerzés
tárgya oly módon írható le, hogy az megfeleljen a kezdeményező által igényelt rendeltetésnek; beleértve az előzetesen meghatározott harcászati műszaki követelményeknek való megfelelést is.
25. középirányító honvédelmi szervezet: a HM fejezet
központi és intézményi gazdálkodásának rendjéről szóló
HM utasítás szerinti, annak mellékletében meghatározott
szervezet.
26. műveleti beszerzés: az MH Összhaderőnemi Parancsnokság (a továbbiakban: MH ÖHP) szervezeti egységébe tartozó, műveleti területen telephellyel rendelkező
ideiglenes szervezet feladatainak végrehajtásához szükséges műveleti területen történő árubeszerzés, szolgáltatás,
építési beruházás, amelyek nemzetközi szerződés hiányában, vagy hazai forrásból határidőre, vagy gazdaságosan
nem biztosíthatók.
27. nemzetbiztonsági célú beszerzés: az államtitkot
vagy szolgálati titkot, illetőleg alapvető biztonsági, nemzetbiztonsági érdeket érintő vagy különleges biztonsági
intézkedést igénylő beszerzések sajátos szabályairól szóló
143/2004. (IV. 29.) Korm. rendelet (a továbbiakban: R2.)
hatálya alá tartozó beszerzés.
28. pályázatkérői jogosultsággal felruházott honvédelmi szervezet: a közbeszerzési értékhatárt el nem érő értékű
beszerzési eljárás kezdeményezésére és lefolytatására önállóan jogosult költségvetési előirányzattal rendelkező
honvédelmi szervezet.
29. szakértői bizottság: a beszerzés bonyolultságától
függő, különösen indokolt esetekben a beszerzési eljárás
előkészítésére, értékelésére és teljes szakmai támogatására
létrehozott testület.
30. Szervezetszintű Éves Beszerzési Terv: a honvédelmi szervezetek tárgyidőszakra tervesített feladataik biztosításához szükséges beszerzéseket, valamint az ezekhez
kapcsolódó erőforrásokat tartalmazó éves beszerzési terv.
31. termékkodifikációs adatszolgáltatás: egy termék
minden lényeges tulajdonságát, műszaki adatait tartalmazó, annak azonosításához szükséges, műszaki rajzok, leírások és/vagy műszaki követelmények átadása, illetve a
gyártás során alkalmazott szabványokra történő utalás,
amelynek alapján az adott termék egyértelműen azonosítható.
32. védelmi célú beszerzés: a védelem terén alapvető
biztonsági érdeket érintő, kifejezetten katonai, rendvédelmi, rendészeti célokra szánt áruk beszerzésére, illetőleg
szolgáltatások megrendelésére vonatkozó sajátos szabályokról szóló 228/2004. (VII. 30.) Korm. rendelet (a továbbiakban: R3.) hatálya alá tartozó beszerzés.
33. Üzembentartási Adatszolgáltatási Záradék: a beszerzési szerződés azon záradéka, amelyben a beszállító
kötelezettséget vállal arra, hogy az általa szállított termék
rendszerbe állításához, üzemben tartásához, kivonásához
a megrendelő által meghatározott adatokat a megrendelő
részére hitelesen biztosítja.
2. A beszerzési eljárásba bevont szervezetek
hatásköre és feladatai
3. § (1) A HM Gazdasági Tervezési Főosztály (a továbbiakban: HM GTF) a honvédelmi szervezetek adatszolgáltatása alapján összeállítja a tárca Éves Beszerzési Tervét (a továbbiakban: ÉBT).
(2) A HM GTF az ÉBT összeállítása során összeveti az
abban szereplő feladatokat és a feladatokhoz rendelt forrásokat a tárca 1+n éves rövid távú tervével, ellenőrzi a tervek összhangját, eltérés esetén végrehajtja az ÉBT tervezet pontosítását, illetve módosítását.
(3) A HM GTF a honvédelmi szervezetek által felterjesztett, ÉBT-ben nem szereplő (köz)beszerzéseket, illetve
módosítási igényeket felülvizsgálja, egyezteti a tárca 1+n
éves rövid távú tervével, javaslatot tesz a kérelem elfogadására vagy elutasítására, majd felterjeszti jóváhagyásra.
A HM GTF a döntést követően tájékoztatja az érintett
szervezeteket.
(4) A HM GTF a tárca költségvetési keretszámainak
változása esetén kezdeményezi az ÉBT szükség szerinti
módosítását.
(5) A HM GTF negyedévente, a tárgyidőszakot követő
hónap 30-ig összefoglaló jelentést készít a beszerzések
helyzetéről, amelyet a HM védelemgazdaságért felelős helyettes államtitkára (a továbbiakban: HM VGHÁT),
a Honvéd Vezérkar főnöke (a továbbiakban: HVKF) és a
HM közigazgatási államtitkára (a továbbiakban: HM
KÁT) útján felterjeszt a honvédelmi miniszter részére.
(6) A HM GTF a tárgyévet követő év június 30-ig kidolgozza a tárca beszerzési helyzetéről szóló éves jelentést,
amelyet a HM VGHÁT, a HVKF és a HM KÁT útján felterjeszt a honvédelmi miniszter részére.
(7) A beszerzések helyzetéről összeállított negyedéves
és éves jelentés alapján a HM GTF a HM Kontrolling és
Szabályozási Főosztállyal (a továbbiakban: HM KSZF)
együttműködve figyelemmel kíséri a tárca aktuális 1+n
éves rövid távú terve végrehajtását, a tervektől történő eltérésről tájékoztatja a honvédelmi minisztert, szükség esetén javaslatot tesz a kiigazításra.
4. § (1) A HM GTF az ajánlatkérők által felterjesztett 1. melléklet szerinti „(Köz)beszerzés kezdeményezés kérelmeket” összeveti a jóváhagyott tárca ÉBT-vel, bekéri a beszerzés indokoltságát és műszaki megalapozottságát alátámasztó szakmai véleményeket, javaslatot tesz a kezdeményezés engedélyezésére.
(2) A HM GTF a közbeszerzések központi ellenőrzéséről és engedélyezéséről szóló 46/2011. (III. 25.) Korm.
rendelet (a továbbiakban: R4.) hatálya alá tartozó beszerzések lefolytatása, szerződések megkötése, illetve módo
sítása érdekében benyújtja az előterjesztést a szükséges
mellékletekkel együtt a Nemzeti Fejlesztési Minisztérium
(a továbbiakban: NFM) részére.
5. § A HM Fegyverzeti és Hadbiztosi Hivatal (a továbbiakban: HM FHH)
a) ellenőrzi a honvédelmi szervezetek azonos tárgyú – a
kizárólagos jog alapján ajánlatkérői hatáskörébe tartozó,
vagy hatáskörébe utalt – beszerzési igényeit, elvégzi a
szükséges összevonásokat. Az összevont igényeket kötelezettségvállaló szerinti bontásban szerepelteti az
ÉBT-ben. Felelősséggel tartozik a Kbt. szerinti részekre
bontási tilalomra vonatkozó szabályok betartásáért;
b) a Kezdeményezők jelentései, illetve az MH ÖHP tájékoztatása alapján véleményezi a hatáskörébe tartozó beszerzési feladatok, illetve a kapcsolódó költségvetési előirányzatok módosításával kapcsolatos javaslatokat;
c) tervezi és szervezi a hazai és külföldi (köz)beszerzési,
valamint egyéb kereskedelmi témájú tárgyalásokat.
Az érintett honvédelmi szervezetekkel együttműködve
tervezi, szervezi a hadfelszerelési konferenciákat, bemutatókat és konzultációkat;
d) megbízás alapján piackutatást és piacfelmérést végez, gyűjti, rendszerezi, elemzi a piaci információkat;
e) külön HM rendeletben meghatározottak szerint végzi
a katonai minőségbiztosítási feladatokat.
6. § (1) A HM FHH saját hatáskörben és a honvédelmi szervezetek megbízásai alapján lefolytatásra kerülő (köz)beszerzései kezdeményezése során a 19. §-ban, az eljárás lezárása során a 22. §-ban meghatározott rendben jár el.
(2) A HM FHH kizárólagos jogosultsággal – kivéve a
7. § (1) bekezdésében, a 8. § (1) bekezdésében, a 10. §
(1) bekezdésében, a 12. § (1) bekezdésében leírtakat –
ajánlatkérőként eljárva végzi:
a) a hadfelszerelés (köz)beszerzését;
b) az importbeszerzéseket;
c) a hajtóanyag, elhelyezési célú tüzelőolaj beszerzéseket;
d) a jövedéki termékek (köz)beszerzését;
e) a keretmegállapodások (kiegészítő szerződések) le
bonyolítását;
f) a központosított közbeszerzés körébe tartozó orszá
gosan kiemelt termékek és szolgáltatások beszerzését;
g) a NATO Biztonsági Beruházási Program keretében
megvalósuló beszerzésekre vonatkozó részletes szabályokról szóló 40/2005. (III. 10.) Korm. rendelet (a továbbiakban: R5.) alapján, a NATO Biztonsági Beruházási Programjához kapcsolódó (köz)beszerzéseket;
h) valamennyi (köz)beszerzést, amelynek értéke a közbeszerzési értékhatárt eléri, vagy meghaladja;
i) az infrastrukturális beszerzéseket a kisértékű infrastrukturális beszerzések kivételével;
j) a HM VGHÁT külön döntése alapján a hatáskörébe
utalt beszerzéseket.
(3) Nem kizárólagos jogosultsággal – a kezdeményező
megbízása alapján – ajánlatkérőként folytatja le a beszerzési eljárásokat.
(4) A beszerzési eljárások lefolytatása során:
a) folyamatosan és közvetlenül kapcsolatot tart a kezde
ményezővel;
b) megkéri a szükséges hatósági engedélyeket, lebonyo
lítja a kapcsolódó vám, szállítmányozási és pénzintézeti
műveleteket;
c) mind a hazai, mind az importbeszerzések esetén a
szerződés (szerződésmódosítás, illetve kiegészítés) aláírását követő 5 munkanapon belül annak egy példányát, vagy
kivonatát – amely tartalmazza a szállítási, teljesítési követelményeket, a műszaki és pénzügyi teljesítés ütemtervét –
a kezdeményező, illetve ha a költségviselő nem azonos a
kezdeményezővel, akkor a költségviselő szervezet részére
is közvetlenül megküldi;
(5) A HM FHH importbeszerzés esetén végzi a devizakifizetéseket az akkreditívek nyitását és az azokhoz kapcsolódó teljesítéseket. Nem európai uniós tagállamból beszerzésre került termékek esetén az általános forgalmi adót
a területileg illetékes vámhatóság által kiállított határozat
alapján kifizeti. Európai uniós tagállamból beszerzésre került termékek és szolgáltatások esetén a számlák nettó
összegének kifizetése után a forgalmi adót – az adózás
rendjéről szóló törvény szerint – bevallja és befizeti, illetve visszaigényli.
(6) A HM FHH végzi a beszerzésekkel összefüggő vámés határforgalmi ügyek intézését.
(7) Az Európai Védelmi Ügynökség (EDA) keretében, a
hatáskörébe tartozó, vagy hatáskörébe utalt védelmi beszerzések adatainak hozzáférhetővé tételét lehetővé tevő,
2006. július 1-jével létrehozott kormányközi rezsimben
történő részvételről szóló 2084/2007. (V. 23.) Korm. határozat 1. pontjával összefüggésben végzi az R3. hatálya alá
tartozó beszerzések rezsim szerinti közzétételét.
(8) A HM FHH kizárólagos jogosultsági körébe tartozó
beszerzési eljárások más honvédelmi szervezet hatáskörébe történő eseti delegálására vonatkozó igényt a HM GTF
útján kell felterjeszteni és engedélyezésére a HM VGHÁT
jogosult.
7. § (1) A HM Protokoll és Rendezvényszervező Igazgatóság (a továbbiakban: HM PRI) kizárólagos jogosultsággal
ajánlatkérőként eljárva végzi a központosított közbeszerzés körébe tartozó repülőjegy beszerzését és a szállodai
szolgáltatás megrendelését.
(2) A HM PRI igazgatója felelős a szervezet Szervezetszintű Éves Beszerzési Tervének (a továbbiakban:
SZÉBT) kidolgozásáért, valamint a kidolgozott terv
ÉBT-vel való összhangjáért.
(3) A HM PRI igazgatója
a) a jóváhagyott SZÉBT-et a 15. § szerinti rendben ter
jeszti fel;
b) a jóváhagyott költségvetési kerete összegéig kötele
zettséget vállalhat, szerződéseket (megrendeléseket) köthet, módosíthat és bonthat fel;
c) intézi a saját hatáskörben lefolytatott beszerzési eljárások során a jogorvoslati és reklamációs, valamint a jótállással és a szavatossággal összefüggő ügyeket, továbbá
közreműködik azok intézésében;
d) a 4. melléklet szerinti „Beszerzés (negyed)éves jelentés” okmányon minden negyedévet követő hónap 15-ig jelentést terjeszt fel a HM GTF részére a saját hatáskörben
lefolytatott beszerzési eljárásokról;
(4) A HM PRI a repülőjegy-beszerzési eljárást és a szállodai szolgáltatás megrendelését a 25. § szerinti rendben
folytatja le.
(5) A központosított közbeszerzés körébe tartozó egyéb
tárgyú beszerzési igényeik vonatkozásában a 26. § szerint
járnak el.
8. § (1) A Zrínyi Miklós Nemzetvédelmi Egyetem (a továbbiakban: ZMNE) jogosult a beszerzési eljárások saját hatáskörben történő lebonyolítására a 6. § (2) bekezdés vonatkozásában, a 6. § (2) bekezdés a)-d), g) és i) pontokban
szereplő feladatok kivételével.
(2) A ZMNE vezetője felelős a SZÉBT kidolgozásáért,
valamint a kidolgozott terv ÉBT-vel való összhangjáért.
A SZÉBT-ben szerepeltetni kell a HM FHH kizárólagos
jogkörébe tartozó beszerzéseket is.
(3) A ZMNE vezetője
a) a jóváhagyott SZÉBT-et a 15. § szerinti rendben kül
di meg, illetve terjeszti fel;
b) a jóváhagyott költségvetési kerete összegéig kötele
zettséget vállalhat, szerződéseket (megrendeléseket) köthet, módosíthat és bonthat fel;
c) intézi a saját hatáskörben lefolytatott beszerzési eljárások során a jogorvoslati és reklamációs, valamint a jótállással és a szavatossággal összefüggő ügyeket, továbbá
közreműködik azok intézésében;
d) a 4. melléklet szerinti Beszerzés (negyed)éves jelentés okmányon minden negyedévet követő hónap 15-ig jelentést terjeszt fel a HM GTF részére a saját hatáskörben
lefolytatott beszerzési eljárásokról;
e) a saját hatáskörben lefolytatásra kerülő (köz)beszerzései kezdeményezése során a 19. §-ban, az eljárás lezárása során a 22. §-ban meghatározott rendben jár el.
9. § (1) Az MH ÖHP, mint középirányító honvédelmi szervezet, megtervezi a gazdálkodási hatáskörébe tartozó központi ellátású eszközökre, készletekre, valamint szolgáltatásokra vonatkozó beszerzési igényeket.
(2) Ellenőrzi a gazdálkodási hatáskörébe tartozó honvédelmi szervezetek azonos tárgyú beszerzési igényeit, elvégzi a szükséges összevonásokat. Az összevont igényeket kötelezettségvállaló szerinti bontásban szerepelteti a
tárca ÉBT tervjavaslatban. Felelősséggel tartozik a Kbt.
szerinti részekre bontási tilalomra vonatkozó szabályok
betartásáért.
(3) Szakterületüket érintően meghatározza a központi
ellátó szerv(ek) tárgyévi beszerzési és ellátási feladatait a
központi ellátás körébe tartozó eszközök és készletek vonatkozásában.
(4) Összeállítja – az általa kezdeményezett – a HM FHH
által lebonyolítandó beszerzési megbízásokat, a műszaki
leírásokat, részt vesz a beszerzések lebonyolításában.
(5) Irányítja a gazdálkodási hatáskörébe tartozó központi ellátó szervezeteket a beszerzési feladatok végzésében.
(6) Önállóan, vagy az alárendeltségébe tartozó központi
ellátó szervezetek útján (köz)beszerzéseket kezdeményez.
(7) Kezdeményezi a 16. § (1) bekezdés b) pontnak megfelelő eljárási rendben a HM GTF-nél az ÉBT-ben nem
szereplő (köz)beszerzések, továbbá a felmerülő módosítási igények kérelmeinek jóváhagyását.
(8) Biztosítja a keretgazdai hatáskörébe tartozó keretszámok, illetve költségvetési előirányzatok tekintetében,
hogy a megbízások teljesítéséhez szükséges pénzügyi fedezet a kötelezettségvállalás szerinti időben rendelkezésre
álljon. Hatáskörét meghaladó keretszámok, illetve előirányzatok tekintetében kezdeményezi az átcsoportosítások végrehajtását, az átcsoportosítandó előirányzat egyidejű zárolásával.
(9) Döntésre előkészíti a (köz)beszerzési feladatok módosításával kapcsolatos javaslatokat, a HM FHH és a HM
GTF útján kezdeményezi a feladatváltozás jóváhagyását,
melynek megtörténte után – amennyiben a feladatváltozásnak költségvetési előirányzat módosítási kihatása van –
a HM Közgazdasági és Pénzügyi Hivatal (a továbbiakban:
HM KPH) útján kezdeményezi a költségvetési előirányzatok módosítását.
(10) Feldolgozza a központi ellátó szervezetek által saját hatáskörben lebonyolított beszerzéseik tárgyában felterjesztett jelentéseket.
(11) A tárgyév folyamán alárendeltjei havi, valamint
eseti jelentései alapján elemzi és értékeli a szakterületek
beszerzési helyzetét. Ennek keretében a terv- és a tényadatok összehasonlítása alapján elemzi a tervezett, illetve a
ténylegesen végrehajtott beszerzések eltéréseit, az eltérések okát, majd intézkedik, illetve javaslatokat tesz a feladatok esetleges módosítására.
10. § (1) Az MH Támogató Dandár HM Objektumok Üzemeltetési Igazgatóság (a továbbiakban: MH TD HM OÜI)
jogosult a (köz)beszerzések saját hatáskörben történő lebonyolítására a 6. § (2) bekezdés a)-d), g) és i) pontokban
szereplő feladatok kivételével.
(2) Az MH TD HM OÜI igazgatója felelős a SZÉBT kidolgozásáért, valamint a kidolgozott terv ÉBT-vel való
összhangjáért. A HM FHH kizárólagos jogkörébe tartozó
beszerzéseket az MH TD SZÉBT-jében kell szerepeltetni.
(3) Az MH TD HM OÜI SZÉBT-jét a HM KÁT hagyja
jóvá és az igazgató a jóváhagyott tervet a 15. § szerint terjeszti fel.
(4) Az MH TD HM OÜI igazgatója a jóváhagyott költségvetési kerete összegéig kötelezettséget vállalhat, szerződéseket (megrendeléseket) köthet, módosíthat és bonthat fel.
(5) A HM szervek vezetői felkérhetik a MH TD HM
OÜI igazgatóját, hogy mint megbízó az illetékes ajánlatkérő szerv irányába az eljárást kezdeményezze.
(6) Az MH TD HM OÜI intézi a saját hatáskörben lefolytatott beszerzési eljárások során a jogorvoslati és reklamációs, valamint a jótállással és a szavatossággal összefüggő ügyeket, továbbá közreműködik azok intézésében.
(7) Az MH TD HM OÜI igazgatója a 4. melléklet szerinti „Beszerzés (negyed)éves jelentés” okmányon minden
negyedévet követő hónap 15-ig jelentést terjeszt fel a HM
GTF részére a saját hatáskörben lefolytatott beszerzési eljárásokról.
(8) A saját hatáskörben lefolytatásra kerülő (köz)beszerzései kezdeményezése során a 19. §-ban, az eljárás lezárása során a 22. §-ban meghatározott rendben jár el.
11. § A központi ellátó szervezetek
a) jogosultak a középirányító honvédelmi szervezet ál
tal elrendelt, közbeszerzési értékhatárt el nem érő értékű,
központi ellátási körbe tartozó áruk és szolgáltatások 36. §
(1)–(2) bekezdése szerinti beszerzésére;
b) a középirányító honvédelmi szervezet intézkedésében meghatározott mértékig és módon, részt vesznek a
honvédelmi szervezetek összegzett igényeit tartalmazó
ÉBT tervjavaslat összeállításában;
c) vezetik a beszerzésekkel kapcsolatosan előírt, szerződéses felek szerinti nyilvántartást, a megrendelést (pótrendelés, lemondás) és teljesítést;
d) a megkötött szerződések és egyéb információk alapján elvégzik az ipari javításba adással kapcsolatos előkészítési feladatokat, végzik a beszerzett eszközök és anyagok mennyiségi és – a HM FHH bevonásával történő – minőségi átvételét;
e) az ajánlatkérők által kötött és saját kötelezettségvállalási körükbe tartozó szerződés teljesítéséről a teljesítést
követően, a több évre áthúzódóként jelentkező teljesítések
esetében a tárgyévet követő év január 15-ig írásos jelentést
tesznek az ajánlatkérő, valamint a felsőszintű gazdálkodó
szerv részére;
f) negyedévente összesített jelentést terjesztenek fel
szolgálati úton a felsőszintű gazdálkodó szervhez az átvett
eszközökről, készletekről, szolgáltatásokról. Havonta jelentést készítenek a lekötések helyzetéről, valamint a beszerzések tárgya szerint a beszerzések és a kifizetések
helyzetéről. A jelentéssel kapcsolatos követelményeket
a felsőszintű gazdálkodó szerv határozza meg;
g) a középirányító honvédelmi szervezet által meghatározott mértékben és módon részt vesznek a (köz)beszerzések dokumentációja összeállításához szükséges követelmények kidolgozásában, az eljárások előkészítésében, lebonyolításában.
12. § (1) A pályázatkérői jogosultsággal felruházott honvédelmi szervezetek
a) jogosultak beszerzési eljárások saját hatáskörben történő lebonyolítására
aa) a 36. § (1)–(2) bekezdése szerinti beszerzések
ab) a Kbt. 243. § g) pontja alá sorolt áruk beszerzése
esetében;
b) jogosultak a hazai nyelvképzés szolgáltatás, a nem hadi
technikai besorolású gépjárműjavítás szolgáltatás és a kapcsolódó alkatrészek tárgyú közbeszerzéseket lefolytatni;
c) a b) pont szerinti eljárások esetén kötelesek a Kbt. és
jelen HM utasítás vonatkozó szabályait alkalmazni;
d) vezetői felelősek a szervezetek SZÉBT-jének az
ÉBT-vel való összhangjáért;
e) a SZÉBT-t a 15. § szerinti rendben küldik meg (terjesztik fel);
f) intézik a saját hatáskörben lefolytatott beszerzési eljárások során a jogorvoslati és reklamációs, valamint a jótállással és a szavatossággal összefüggő ügyeket, illetve közreműködnek azok intézésében;
g) a HM FHH által kötött és saját kötelezettségvállalási
körébe tartozó szerződés teljesítéséről a teljesítést követően, a több évre áthúzódóként jelentkező teljesítések esetében a tárgyévet követő év január 15-ig írásos jelentést tesznek a HM FHH részére.
(2) Az MH ÖHP alárendeltjei havonta jelentést terjesztenek fel a saját hatáskörben lefolytatott beszerzési eljárásokról az MH ÖHP részére. A jelentés tartalmát és formáját az MH ÖHP határozza meg.
(3) A pályázatkérői jogosultsággal felruházott honvédelmi szervezetek a 4. melléklet szerinti formában és tartalommal – az MH ÖHP alárendeltjei kivételével – minden
negyedévet követő hónap 15-ig jelentést terjesztenek fel a
HM GTF részére a saját hatáskörben lefolytatott beszerzési eljárásokról. Az MH ÖHP saját és alárendeltjei beszer
zései vonatkozásában összesítve tesz eleget jelentési kötelezettségének. (4) Saját hatáskörben lefolytatásra kerülő közbeszerzéseik kezdeményezése során a 19. §-ban, az eljárás lezárása
során a 22. §-ban meghatározott rendben járnak el.
13. § (1) Az eljárás kezdeményezője egyszemélyi felelősséggel
tartozik:
a) a 17. § (2) bekezdésében meghatározott adatok pontos meghatározásáért és az ajánlatkérő részére a megbízással egyidejűleg történő megküldéséért;
b) az eljárás megindítása után az ajánlatkérő írásbeli felhívására, legfeljebb 3 munkanapon belül az eljárás jogszerű és megfelelő időben történő befejezéséhez szükséges
információ megadásáért.
(2) Az ajánlatkérő honvédelmi szervezet vezetője egyszemélyi felelősséggel tartozik:
a) a honvédelmi szervezet SZÉBT-jének a tárca
ÉBT-jével való összhangjáért;
b) a 42. § (5) bekezdés szerinti közbeszerzési tervért;
c) a (köz)beszerzési eljárás fajtájának jóváhagyásáért;
d) a szakértői, illetve bírálóbizottság összetételének
jóváhagyásáért;
e) a (köz)beszerzési eljárásokhoz kapcsolódó hirdetmé nyek közzétételéért és azok jogszerűségéért;
f) a (köz)beszerzési eljárás hatályos jogszabályok sze
rinti lefolytatásáért, figyelembe véve a kezdeményező beszerzési igényeit és egyeztetett követelményeit, valamint a
beszerzésre kerülő áruk és szolgáltatások szükségességének határidejét;
g) a (köz)beszerzési eljárással kapcsolatos, jogi végzettségű szakember által ellenőrzött szerződések aláírásáért;
h) a szerződések teljesítésével összefüggő reklamációk
esetén a kivizsgálást végrehajtó bizottság kijelöléséért, a
lezárás érdekében szükséges döntéshozatalért;
i) a (köz)beszerzési eljárások ellenőrzéséért, és terven
felüli ellenőrzések elrendeléséért.
(3) A Honvéd Vezérkar Egészségügyi Csoportfőnökség
(a továbbiakban: HVK EÜCSF) vezetője egyszemélyi felelősséggel tartozik az illetékességi körébe tartozó beszerzési igények szakmai felülvizsgálatáért és az összevonási
kötelezettség érvényesítéséért.
(4) A középirányító honvédelmi szervezet vezetője egyszemélyi felelősséggel tartozik:
a) az illetékességi körébe tartozó honvédelmi szervezetek által beküldött SZÉBT-k szakmai felülvizsgálatáért, az
összevonási kötelezettség érvényesítéséért;
b) a szolgálati, illetve szakmai alárendeltségébe utalt
honvédelmi szervezeteknél a beszerzési tevékenységet
érintő terven felüli ellenőrzések elrendeléséért, illetve az
ellenőrzés kezdeményezéséért.
(5) A HM GTF vezetője egyszemélyi felelősséggel tartozik a tárca 1+n éves rövid távú terve alapján:
a) a tárcaszintű ÉBT összeállításáért és jóváhagyatásáért,
valamint
b) a terven felüli engedélyezések és a tervmódosítások
összhangjának biztosításáért a tervidőszak célkitűzéseivel, új és megváltozott feladataival.
3. A beszerzések tervezése 14. § A tárca 1+n éves rövid távú terv tárgyidőszakra vonatkozó részének pontosítása és lebontása után, a költségvetési előirányzatok tervezésével egy időben, a pályázatkérői jogosultsággal felruházott honvédelmi szervezetek az
erőforrás terveik alapján tárgyév január 10-ig összeállítják
SZÉBT-jüket.
15. § (1) Az SZÉBT-ben a (köz)beszerzéseket az a)–d) pontokban rögzített kategóriák szerint elkülönítetten kell szerepeltetni. Az elkészített és a honvédelmi szervezet vezetője által aláírt terv vonatkozó részét az MH ÖHP logisztikai gazdálkodási hatáskörébe tartozó MH katonai szervezetek az MH ÖHP útján, minden egyéb honvédelmi szervezet közvetlenül megküldi
a) az inkurrenciakezeléssel kapcsolatos (köz)beszerzésekre vonatkozó igényt a HM GTF,
b) a híradó, informatikai, információvédelmi tárgyú fejlesztésekkel, infokommunikációs eszközbeszerzéssel, a
központilag biztosított szolgáltatásokkal, és az MH Kormányzati Célú Elkülönült Hírközlő Hálózata üzemeltetésével, fenntartásával, valamint a szolgáltatásbérléssel kapcsolatos (köz)beszerzésekre vonatkozó igényt a HVK Híradó, Informatikai és Információvédelmi Csoportfőnökség
(a továbbiakban: HVK HIICSF) útján a HM FHH,
c) az egészségügyi (köz)beszerzésekre vonatkozó
igényt a HVK EÜCSF útján a HM FHH,
d) az egyéb szakterületet érintő (köz)beszerzésekre vonatkozó igényt a HVK Logisztikai Csoportfőnökség (a továbbiakban: HVK LCSF) útján a HM FHH részére.
(2) A terveket úgy kell elküldeni, hogy az (1) bekezdés
b)-d) pontjai szerinti esetekben a HM FHH a tárgyév január 20-ig megkapja, ezektől a határidőktől a (4) bekezdés
szerinti HM VGHÁT intézkedésben el lehet térni.
(3) Az (1) bekezdés a)–d) pontokban megjelölt szervezetek a terveket szakmailag felülvizsgálják, és indokolt
esetben döntenek a beszerzések összevonásáról.
(4) Az ÉBT elkészítésére a HM VGHÁT minden évben
részletes tervezési intézkedést ad ki. Az ÉBT-ben fel kell
tüntetni a tárgyévi előirányzatok terhére tervezett beszerzéseket, illetve a tárgyévet követő évi előirányzatok terhé
re, de a tárgyévben indításra tervezett beszerzéseket is.
A tárgyévet követő évi előirányzatok terhére, de a tárgyévben indításra tervezett beszerzések költségvetési fedezetének aránya nem haladhatja meg a tárgyévre tervezett beszerzésekre biztosított költségvetési előirányzat 50%-át.
A honvédelmi szervezet tárgyévet követő év március 31-ig
történő alapvető működéséhez szükséges beszerzési igényeit az ÉBT-ben köteles feltüntetni.
(5) A HM FHH a saját és a honvédelmi szervezetek
SZÉBT-je alapján elkészíti szakterülete vonatkozásában
az ÉBT-t, majd az esetleges összevonásokat követően január 31-ig megküldi a HM GTF részére. A HM GTF a terveket összesíti és a tárca 1+n éves rövid távú tervének
tárgyidőszakra vonatkozó része alapján felülvizsgálja, az
érintett honvédelmi szervezetekkel egyeztetve szükség
szerint módosítja az ÉBT-t, majd február 15-ig megküldi a
HM KPH részére. Az ÉBT összeállításánál figyelembe
kell venni a hadfelszerelés rendszeresítéséről és rendszerből történő kivonásának rendjéről szóló 9/2010. (I. 22.)
HM utasítás rendelkezéseit.
(6) A HM KPH főigazgatója az ÉBT-t – az éves költségvetési tervjavaslattal történő egyeztetést követően – ellenjegyzi, majd február 28-ig a HM GTF részére visszaküldi.
(7) A HM GTF az egyeztetett – a HM Védelmi Tervező
Bizottság (a továbbiakban: HM VTB) által megtárgyalt, és
döntésének megfelelően módosított – ÉBT-t minden év
március 31-ig a HVKF, a HM VGHÁT és a HM KÁT útján
jóváhagyásra felterjeszti a honvédelmi miniszter részére.
(8) Az ÉBT jóváhagyását követően a HM GTF a jóváhagyott terv elektronikus közzétételével tájékoztatja az
érintett honvédelmi szervezeteket a terv jóváhagyásáról,
illetve az esetleges módosításokról.
(9) A HM GTF, a HM FHH és az MH ÖHP a jóváhagyott ÉBT alapján a hatáskörébe tartozóan visszaigazolja a
pályázatkérői jogosultsággal felruházott honvédelmi szervezetek SZÉBT-eiben szereplő feladatokat, intézkedik az
esetleges módosításokra.
16. § (1) A tárgyévi ÉBT módosítására az alábbi esetekben és
meghatározott rendben kerülhet sor:
a) Az ÉBT egészére kiterjedő átfogó felülvizsgálatot a
HM VGHÁT által kiadott körlevél alapján kell végrehajtani a honvédelmi szervezetek elemi költségvetésének jóváhagyását követően. Ebben az esetben a honvédelmi szervezetek a SZÉBT-ben szereplő (köz)beszerzési feladataikat pontosítják, melyeket a 15. § (1) bekezdésének
a)–d) pontjai szerint egyeztetve a szolgálati út betartásával, a meghatározott határidőre a HM GTF részére megküldenek. A HM GTF a módosítási igényeket összesíti és a
tárca 1+n éves rövid távú tervével összeveti. A felülvizsgált változatot megküldi a HM KPH részére ellenjegyzésre, majd a 15. § (7) bekezdés szerinti rendben felterjeszti
jóváhagyásra. A jóváhagyást követően a HM GTF intézkedik az ÉBT-ben eszközölt módosítások átvezetésére.
b) Az ÉBT-ben nem szereplő, soron kívüli (köz)beszerzési feladatok engedélyezése, illetve az ÉBT-ben szereplő
(köz)beszerzési feladatok módosításának engedélyezése a
(köz)beszerzési eljárás kezdeményezésekor a 3. melléklet
szerinti „Megbízás terven felüli (köz)beszerzés kezdeményezésére” okmányon történik. A megbízó szervezet a
megfelelően kitöltött okmányt, ellenjegyzést követően
megküldi az ajánlatkérő szervezet részére. Az ajánlatkérő
szervezet az ellenjegyzett okmányt a 1. melléklet szerinti
„(Köz)beszerzés kezdeményezés” okmánnyal együtt a
HM GTF útján terjeszti fel. A (köz)beszerzési feladat módosításának, terven felüli feladat ÉBT-be történő felvételének és a (köz)beszerzési eljárás kezdeményezésének engedélyezése a HM GTF által összeállított okmányon egy
ütemben történik a 19. § (1) bekezdésben meghatározott
felterjesztési rendben.
(2) Amennyiben a módosítás nem érinti a (köz)beszerzés tárgyát, továbbá nem növeli a (köz)beszerzés várható
értékét, akkor a módosítást nem kell engedélyeztetni.
(3) A „(Köz)beszerzés kezdeményezés” jóváhagyása
után a HM GTF tájékoztatja az érintett honvédelmi szervezeteket a döntésről, valamint intézkedik az ÉBT szükség
szerinti módosítására.
(4) Az ÉBT-be utólag felvett feladatokról, azok fejezet
és sorszám szerinti besorolásáról a HM GTF az érintett
szervezeteket tájékoztatja.
4. A (köz)beszerzési eljárások lefolytatásának rendje 17. §
(1) A (köz)beszerzési eljárás lefolytatását a kezdeményező a jóváhagyott ÉBT-ben szereplő feladat esetén a
2. mellékletben, terven felüli feladat esetén a 3. mellékletben szereplő formanyomtatvány kitöltésével kezdeményezi az ajánlatkérőnél. A formanyomtatványt a kezdeményező szervezet vezetője, vagy a szervezet Szervezeti és Működési Szabályzatában a kiadmányozásra meghatalmazott
személy jogosult aláírni. Az aláírásoknál a gépelt névnek
és az aláírónak meg kell egyeznie.
(2) A formanyomtatványok minden pontjára választ
kell adni, különös tekintettel „A (köz)beszerezési feladat
szükségességének indokolása” pont alatt szereplő kérdések maradéktalan megválaszolására. A hiányosan kitöltött
2., vagy 3. melléklet szerinti okmányok hiányzó meghatározásaira az ajánlatkérő köteles kiegészítő információt bekérni, az információk határidőre történő biztosításának elmaradása esetén az okmányokat visszaküldeni.
(3) Az (1) bekezdésben szereplő okmányokhoz csatolni
kell a (köz)beszerzési eljárás kezdeményezéséhez és lebonyolításhoz szükséges 5. mellékletben foglalt, a kezdeményező által megfogalmazott követelményeket, a műszaki
leírást, minőségbiztosítási, átvételi követelményeket, illet
ve minden információt és nyilatkozatot (a továbbiakban
együttesen: műszaki követelmények). A csatolt műszaki
követelményeket minden oldalon a készítő kézjegyével
kell ellátni.
(4) A 2. melléklet szerinti okmányt és csatolt műszaki
követelményeket 1 eredeti példányban kell megküldeni az
ajánlatkérő szervezet részére.
(5) A 3. melléklet szerinti okmányt 3 példányban kell elkészíteni, a pénzügyi ellenjegyzéseket követően kell a csatolandó műszaki követelményekkel ellátni és 1 eredeti példányban az ajánlatkérő szervezet részére megküldeni.
18. § (1) Az ajánlatkérő szervezet a 2. vagy 3. melléklet szerinti okmányok és a hozzá csatolt műszaki követelmények
beérkezését követően haladéktalanul megkezdi az abban
leírtak ellenőrzését, valamint a (köz)beszerzési eljárást
megindító hirdetmény és a dokumentáció kidolgozását.
(2) Az ajánlatkérő a (köz)beszerzési eljárást kezdeményező okmány és a csatolt műszaki követelmények beérkezését, ellenőrzését követően, amennyiben abban a 17. §
(2) bekezdése szerinti hiányosságot nem észlelt, elkészíti a
„Megbízás befogadó nyilatkozatot”, melyet a befogadás
visszaigazolása céljából megküld az eljárás kezdeményezője részére.
(3) A (köz)beszerzési eljárást megindító hirdetmény és
a dokumentáció összeállításához, ha a beszerzés bonyolultsága indokolttá teszi, az ajánlatkérő szakértői bizottságot alakíthat. A szakértői bizottság az ajánlatkérő, a
(köz)beszerzési eljárás kezdeményezője, illetve az eljárás
tárgya szerint illetékes HVK szervek és a HM KPH állományából – szükség esetén külső szakértők felkérésével –
az ajánlatkérő által aláírt okmányon kerül kijelölésre.
19. § (1) Az ajánlatkérő az elkészített hirdetmény és dokumentáció tervezeteit az 1. melléklet szerinti formanyomtatvány kitöltésével, a csatolandó dokumentumokkal és a
2. vagy 3. melléklettel együtt a HM GTF útján:
a) a közbeszerzési értékhatárt elérő vagy azt meghaladó,
de az 50 millió Ft értéket el nem érő (köz)beszerzések esetén a HM VGHÁT;
b) az 50 millió Ft, vagy azt meghaladó értékű (köz)beszerzések esetén a HM VGHÁT útján a HM KÁT részére
jóváhagyásra felterjeszti.
(2) Az R1.–R3. és R5. hatálya alá tartozó (köz)beszerzések esetében a felterjesztési kötelezettség az (1) bekezdés
szerint értékhatártól függetlenül fennáll.
(3) Az ajánlatkérőnek az (1) bekezdés szerinti okmányokat elektronikus formában is meg kell küldenie a
bto@hm.gov.hu e-mail címre. Az elektronikus megküldést a felterjesztő ügyiratban jelezni kell.
(4) A HM GTF a felterjesztett okmányokat (megbízás,
műszaki követelmények) véleményezésre megküldi híradó, informatikai és információvédelmi tárgyú beszerzés
esetén a HVK HIICSF, egészségügyi tárgyú beszerzés esetén a HVK EÜCSF, egyéb szakterületet érintő beszerzés
esetén a HVK LCSF részére.
(5) Különösen indokolt esetben (összetett, bonyolult beszerzési feladat), a HM VGHÁT előzetes hozzájárulása
alapján, a HM GTF a műszaki követelményeket szakértői
véleményezésre küldi meg. A szakértői véleményezés
költségeit a HM GTF tervezi és köteles biztosítani.
(6) Az illetékes HVK szervek a megküldött okmányok
alapján megvizsgálják a (köz)beszerzés időszerűségét, katonai alkalmazásnak való megfelelését és álláspontjukról
8 napon belül telefaxon tájékoztatják a HM GTF-et.
(7) A felterjesztett okmányok alapján a HM GTF megvizsgálja a (köz)beszerzés R4. hatálya alá tartozását és a
szükséges mellékletekkel együtt benyújtja az előterjesztést az NFM részére.
(8) A HM GTF a felterjesztést követően az (1) bekezdés
szerinti döntésről
a) az R4. hatálya alá nem tartozó (köz)beszerzések esetében legfeljebb 30 napon belül;
b) az R4. hatálya alá tartozó (köz)beszerzések esetében
a nemzeti fejlesztési miniszter döntését követően legfeljebb 5 napon belül tájékoztatja az ajánlatkérőt.
20. § A (köz)beszerzési eljárás csak a 19. § (8) bekezdés szerinti jóváhagyásáról szóló tájékoztató megérkezését követően indítható.
21. § (1) Az ajánlatkérő részére a beszerzési feladat a 2., vagy
3. melléklet és a csatolt műszaki követelmények befogadásával kezdődik és a megbízás tárgyát képező termékeknek,
vagy szolgáltatásoknak, a kezdeményező, vagy az általa
kijelölt honvédelmi szervezet képviselője részére történő
átadását követően a számlák rendezésével zárul le.
(2) Ha a (köz)beszerzés végrehajtása során olyan előre
nem látható körülmények állnak elő, amelyek a 2. vagy
3. mellékletben kapott felhatalmazást meghaladják, az
ajánlatkérő felkéri a kezdeményezőt a 2. vagy 3. melléklet
szerinti okmány módosítására. A módosításában csak az
eredeti, a 2. vagy 3. melléklet szerinti okmánytól eltérő feltételeket és feladatokat kell meghatározni.
(3) A (köz)beszerzési eljárás jogszerű lefolytatásáért, és
megfelelő időben való végrehajtásáért az ajánlatkérő felelőssége a 2. vagy 3. melléklet szerinti okmány befogadásával
kezdődik.
(4) A (köz)beszerzési eljárást elsősorban nyílt eljárással
kell lefolytatni. Ha a jogszabályi feltételek fennállnak, más
eljárás is választható.
(5) Amennyiben rendkívüli sürgősségű közbeszerzés
lefolytatása szükséges, úgy a közbeszerzési eljárás szereplői a Kbt. rendkívüli sürgősségre vonatkozó szabályainak
teljes körű alkalmazásával kötelesek eljárni. A sürgősség
objektív indokolása a közbeszerzési eljárást kezdeményező, jogszerűségének vizsgálata és indokolása az ajánlatkérő kötelezettsége és felelőssége.
(6) Abban az esetben, ha a (köz)beszerzési eljárás hirdetményével kapcsolatban az eljárásban érintett szervezet
(ajánlattevő, Közbeszerzési Értesítő Szerkesztőbizottság
stb.) részéről megalapozott, tartalmi elemet érintő, módosítást igénylő észrevétel érkezik, a módosítást a HM GTF
részére a megküldéssel egyidejűleg telefaxon is meg kell
küldeni.
(7) Keretszerződés feltöltés, illetve szerződésmódosítás
kezdeményezésére a 6. melléklet szerinti okmányt kell felterjeszteni a 19. § (1) bekezdés szerinti rendben a csatolandó dokumentumokkal együtt a feltöltést, illetve a módosítást 30 nappal megelőzően.
(8) A megküldött dokumentumot a HM GTF a 19. §
(4)–(5) bekezdések szerinti rendben véleményezésre megküldi. A beérkezett vélemények és felterjesztett dokumentumok alapján a 19. § (7)–(8) bekezdéseiben meghatározottak szerint jár el.
(9) Hozzájárulás hiányában a (7) bekezdésben felterjesztett szerződés nem módosítható; a (köz)beszerzés a
módosult feltételekkel új (köz)beszerzési eljárásban valósítható csak meg.
22. § (1) Az ajánlatkérőnek a (köz)beszerzési eljárás során
beérkezett ajánlatok elbírálására bírálóbizottságot kell alakítania. A bírálóbizottság az ajánlatkérő, a (köz)beszerzési
eljárás kezdeményezője, illetve az eljárás tárgya szerint illetékes HVK szervek és a HM KPH állományából – szükség esetén külső szakértők felkérésével – kerül kijelölésre.
(2) A bírálóbizottság az ajánlatok értékeléséről részletes
jegyzőkönyvet, összegezést készít, amelynek részét képezik a tagok indokolással ellátott bírálati lapjai.
(3) Az ajánlatkérő szervezetek az ajánlati szakasz eredményhirdetését megelőzően legalább 10 nappal a HM
GTF részére felterjesztik az értékelési jegyzőkönyvet, az
eljárás eredményéről szóló összegezést és a nyertesként
kihirdetni tervezett ajánlattevőnek az eljárásban benyújtott
valamennyi iratát.
(4) A HM GTF az R4. hatálya alá tartozó (köz)beszerzések esetében a 19. § (7) bekezdése szerint jár el, egyéb
esetben tájékoztató jelentést terjeszt fel a HM VGHÁT részére.
(5) Az R4. hatálya alá tartozó eljárás eredménye csak a
nemzeti fejlesztési miniszter hozzájárulásával, illetve a
felterjesztett okmányok jóváhagyásáról szóló tájékoztató
megérkezését követően hirdethető ki.
(6) Amennyiben a költségkihatás a beérkezett (köz)beszerzési ajánlatok elbírálásakor meghaladja az engedélyezett összeget, az ajánlatkérő tájékoztatása alapján a kezdeményező által benyújtott, költségviselői záradékot tartalmazó, a HM KPH által ellenjegyzett, a 7. melléklet szerinti
„Fedezetbiztosítási kérelem” elnevezésű nyomtatványt is
csatolni kell az összegezés mellé.
(7) Az eredményhirdetést követően, az ajánlatkérő a
szerződés tervezetét a kezdeményezővel egyezteti, valamint az ellenjegyzési utasítás mellékletében meghatározott formában a szerződéskivonatot elkészíti, és ellenjegyezteti.
(8) Ezt követően a vonatkozó jogszabályok szerint az
ajánlatkérő a szerződést a (köz)beszerzési eljárás nyertesével megköti.
(9) Eredménytelen eljárás esetén, az ajánlatkérő eredménytelenség indokolásáról szóló tájékoztatását követően
a (köz)beszerzési eljárás kezdeményezője a költségfedezet
további megléte, valamint az igény fennállása esetén külön engedély nélkül a 17. § szerint – a megbízásra vonatkozó tájékoztatási kötelezettségek betartása mellett – ismételten kezdeményezheti az eljárást.
(10) A kezdeményező negyedévente, de legkésőbb a
szerződés (rész)teljesítését követően haladéktalanul tájékoztatja ajánlatkérőt a szerződés tárgyát képező termékek
vagy szolgáltatások teljesítéséről, melyről az ajánlatkérő
nyilvántartást vezet.
5. A beszerzési eljárásokkal kapcsolatos
sajátos szabályok 23. §
(1) A honvédelmi szervezetek folyamatos működéséhez
szükséges áruk és szolgáltatások beszerzését, több évre átnyúló haditechnikai eszköz fenntartás, modernizáció, fejlesztési célú, valamint inkurrencia hasznosításhoz kapcsolódó feladatokat keretmegállapodásos eljárás alkalmazásával is meg lehet valósítani.
(2) A keretmegállapodásos eljárással lebonyolítandó
beszerzések tervezése során az ÉBT-ben csak a tárgyévi
beszerzési igényt kell jóváhagyatni, ugyanakkor az
ÉBT-ben a teljes futamidőre (legfeljebb négy év) tervezett
beszerzési igényeket is szerepeltetni kell.
24. § (1) A keretmegállapodásban foglalt teljes futamidőre
tervezett beszerzési feladat lebonyolítása a 17. §-ban meghatározott módon történik. Ezen utasításban meghatáro
zottakon felül szerepeltetni kell a teljes beszerzendő
mennyiséget (szolgáltatás mértékét), a tervezett bruttó
költséget, a tervezett éves lebontást, az induló év adatait.
(2) A keretmegállapodás pénzügyi keretein belül realizálandó éves feltöltés is a 17. §-ban meghatározott módon
indítható, ez esetben a tárgyévre vonatkozó beszerzés adatait kell szerepeltetni. A 6. melléklet szerinti okmány felterjesztése nélkül kiegészítő megállapodás nem köthető.
(3) Az éves kiegészítő megállapodás szerződéskivonatát kötelezettségvállalóként a kezdeményező által kijelölt
kötelezettségvállaló honvédelmi szervezet vezetője és
minden esetben az ajánlatkérő írja alá.
25. § (1) Az országosan kiemelt termékek és szolgáltatások
beszerzéseinél az R1.-ben meghatározott szabályok szerint kell eljárni. E termékek, szolgáltatások jegyzékét az
R1. 1. számú melléklete tartalmazza.
(2) A központosított közbeszerzés alá vont kiemelt termékek teljes körére a Kormány kijelölt központi beszerző
szervezete (a továbbiakban: KKBSZ) felé igénybejelentésre jogosult:
a) az MH vonatkozásában kizárólagosan a HM FHH – a
d) pont kivételével – a központosított termékek teljes körére;
b) a ZMNE saját hatáskörben a SZÉBT-jével összhangban;
c) az ellátási körébe tartozó szervezetek vonatkozásában az MH TD HM OÜI a központosított termékek teljes
körére;
d) a HM PRI a központosított közbeszerzés körébe tartozó repülőjegy-beszerzés és szállodai szolgáltatás megrendelése vonatkozásában.
(3) A (2) bekezdésben meghatározott szervezet (a továbbiakban: igénybejelentő) a kiemelt termékek közbeszerzését a Kbt. szabályaival összhangban, saját hatáskörben is megvalósíthatja, az R1. 7. § (1) bekezdésében foglaltak fennállása esetén az R1. 7. § (2)–(4) bekezdéseinek,
valamint a 8–9. §-ok előírásainak betartása mellett.
(4) Az igénybejelentő köteles a központosított közbeszerzési portálon keresztül elektronikusan a központosított
közbeszerzési rendszerbe bejelentkezni, az adataikban bekövetkezett változásokat 5 munkanapon belül bejelenteni.
(5) Az igénybejelentő a Kbt. szerinti éves összesített
közbeszerzési terv központosított közbeszerzés alá tartozó
tételeit az R1. 17. § (2) bekezdése által előírt határidőben
köteles a közbeszerzési portálon elektronikusan rögzíteni.
(6) Az igénybejelentők az országosan kiemelt termékek
beszerzési forrásairól a KKBSZ honlapján (http://www.
kozbeszerzes.gov.hu/) közzétett tájékoztatás alapján értesülnek.
(7) Az igénybejelentő adatszolgáltatási kötelezettségét,
illetve eljárási cselekményeit a KKBSZ felé köteles az
elektronikusan gyakorolható eljárási cselekmények szabályairól, valamint az elektronikus úton történő közbeszerzés szabályairól szóló külön jogszabály alapján gyakorolni, amint az abban foglaltakat megvalósító rendszer arra
alkalmassá válik.
(8) Az igénybejelentő a központosított közbeszerzési
eljárás során az R1. 28. § szerinti eljárásmódot alkalmazhatja.
26. § (1) A honvédelmi szervezetek a központosított közbeszerzés hatálya alá tartozó első negyedévre vonatkozó beszerzési igényeiket a normatíva szám és minden egyes normatíva számra vonatkozó becsült összeg megadásával az
előző év november 20-ig, majd ezt követően negyedévente
február, május és augusztus 20-ig az igénybejelentő részére. A tárgyévet követő egész évi szolgáltatásra vonatkozó
igényeket a honvédelmi szervezetek tárgyév október 31-ig
megküldik az igénybejelentő részére.
(2) Az állami normatíva számok táblázatát a HM FHH a
(köz)beszerzési hirdetmények közzétételére kialakított
honlapján teszi közzé.
27. § (1) A védelmi célú beszerzéseket az R3.-ban meghatározottak szerint kell lefolytatni.
(2) A védelmi célú beszerzések tekintetében a 14–22.
§-okban meghatározottakat megfelelően kell alkalmazni.
(3) Védelmi célú beszerzésekre vonatkozó egyedi engedélyezési kérelmek esetén a HM GTF megvizsgálja, hogy
az R3. 56. § (1) bekezdés g) pontja alapján nemzetbiztonsági, illetve honvédelmi érdekből a hazai hadiipari termelő
vagy szolgáltató kapacitások fenntartása indokolja-e az egy
meghatározott forrásból történő beszerzés lefolytatását.
28. § (1) A külföldi szervezetek által felajánlott haditechnikai
eszközök beszerzését az R3.-ban meghatározottak szerint
kell végrehajtani.
(2) A különleges eljárás akkor alkalmazható, ha a felajánlás nemzetközi megállapodásban, jegyzőkönyvben,
egyetértési nyilatkozatban vagy más egyéb hivatalos felajánlás formájában rögzítésre kerül, és a Kormány vagy az
illetékes miniszter döntött a felajánlás elfogadásáról.
(3) A beszerzési eljárás megindítását a felsőszintű gazdálkodószerv kezdeményezheti.
29. § A műveleti beszerzések lefolytatásának rendjét – az
R2.–R3. és az R5. hatálya alá tartozó beszerzések kivételével – a 36–38. §-ok szerinti eljárásrend alapján, a HM
KÁT és a HVKF együttes intézkedésben szabályozza.
30. § (1) Nemzetbiztonsági célú beszerzési eljárások lefolytatására az R2. szabályait kell alkalmazni. A közösségi közbeszerzési értékhatárt elérő vagy azt meghaladó értékű
(köz)beszerzésekre az R2. hatálya csak abban az esetben
terjed ki, ha vonatkozásukban az Országgyűlés illetékes bizottsága a Kbt. alkalmazását kizáró előzetes döntést hozott.
(2) A Kbt. alkalmazását kizáró döntési javaslatot a HM
GTF, a HM VGHÁT és a HM KÁT útján kell felterjeszteni
a honvédelmi miniszter részére. A javaslat az Országgyűlés illetékes bizottsága részére történő továbbítását és a
törvény alkalmazását kizáró döntés iránti kérést a honvédelmi miniszter kezdeményezi. A felterjesztés elkészítéséért az azt kezdeményező honvédelmi szervezet felel, a tárca képviseletét az Országgyűlés illetékes bizottsága előtt a
kijelölt honvédelmi szervezet vezetője látja el.
(3) Az eljárások lefolytatásának rendjére a 14–22. §-okban meghatározottakat megfelelően alkalmazni kell.
(4) A beszerzés dokumentumai között meg kell őrizni az
Országgyűlés illetékes bizottsága által hozott határozat, valamint a határozatot kezdeményező előterjesztés másolatát.
31. § A NATO Biztonsági Beruházási Programjához kapcsolódó beszerzéseket az R5.-ben meghatározottak szerint
kell lefolytatni. Az eljárások lefolytatásának rendjére a
14–22. §-ban meghatározottakat megfelelően kell alkalmazni.
32. § (1) A nemzetközi (had)gyakorlaton részt vevő honvédelmi szervezetek ellátása biztosításához szükséges áru és
szolgáltatás beszerzését – amennyiben ilyen aláírásra kerül – a befogadó nemzeti támogatásról szóló nemzetközi
megállapodás alapján kell biztosítani.
(2) Az (1) bekezdés szerinti nemzetközi megállapodás
hiányában a 27. §-ban meghatározottak szerint kell eljárni.
(3) A 2. vagy 3. melléklet szerinti okmányhoz csatolni
kell a beszerzéssel, szállítással, egyéb költségekkel kapcsolatos, költségviselői záradékot tartalmazó, HM KPH
által ellenjegyzett 7. melléklet szerinti „Fedezetbiztosítási
kérelem” elnevezésű nyomtatványt.
33. § A jövedéki termékeket kizárólag a jövedéki adóról és a
jövedéki termékek forgalmazásának különös szabályairól
szóló 2003. évi CXXVII. törvény rendelkezéseinek betartásával lehet (köz)beszerezni, értékesíteni.
34. § (1) Az ajánlatkérő „in-house” megállapodást csak akkor
köthet, ha a Kbt. 2/A. §-ban foglalt valamennyi feltétel teljesül és a megállapodás az ajánlatkérő számára előnyös.
(2) „In-house” megállapodás csak szolgáltatás megrendelésére köthető, ideértve a szolgáltatás teljesítéséhez
szükséges áru beszerzését is.
(3) „In-house” megállapodás megkötésére vonatkozó
előkészítő tárgyalások az érintett gazdálkodó szervezettel
csak akkor kezdhetőek meg, ha az ajánlatkérő a Kbt. 2/A.
§-ban foglalt valamennyi feltétel fennállását megvizsgálta,
meghatározta a megszólítandó gazdálkodószervezetet, valamint megállapította, hogy a körülmények pénzügyi-gazdasági, műszaki-szakmai szempontból is indokolják az
„in-house” megállapodás megkötését.
(4) Az ajánlatkérő a megállapodás megkötése előtt – az
eljárás jogalapját alátámasztó dokumentum felterjesztésével –, a 19. §-ban foglaltak szerinti rendben kezdeményezi
annak engedélyezését. Megállapodásra csak az engedély
kézhezvételét követően kerülhet sor.
(5) A megállapodás feltételeinek kialakítására irányuló
tárgyalásokat az érintett gazdálkodószervezettel az ajánlatkérőnek kell lefolytatnia egy vagy több tárgyalási forduló keretében.
(6) A megállapodást a tárgyalások lezárását és a végső
árajánlat elfogadását követően, a végső ajánlat tartalma
szerint kell megkötni az érintett gazdálkodószervezettel.
(7) A Kbt. 2/A. § (1) bekezdése szerinti gazdálkodószervezet a Kbt. 22. § (1) bekezdés k) pontja értelmében
ajánlatkérőnek minősül, köteles a Kbt., valamint az R4.
szabályainak alkalmazására.
(8) Amennyiben a tárgyalások nem vezetnek eredményre, abban az esetben ajánlatkérő – a (köz)beszerzés kezdeményezés fenntartása esetén – a vonatkozó jogszabályok
és egyéb belső szabályozások szerinti (köz)beszerzési eljárást folytat le.
35. § A Kbt. 29. § (1) bekezdés c) és e) pontjában meghatározott kivétel alapján a Magyar Honvédség műveleti alkal
mazásával közvetlenül összefüggő beszerzések engedélyezésére a HM VGHÁT jogosult.
36. § (1) A honvédelmi szervezeteknek az éves költségvetési
törvényben meghatározott közbeszerzési értékhatárt el
nem érő, de árubeszerzés, szolgáltatás megrendelése és
építési beruházás esetén a 2 millió Ft értékhatárt elérő vagy
azt meghaladó becsült értékű, saját hatáskörben végrehajtásra kerülő beszerzési eljárásának lefolytatása során a
37. § szerinti eljárási rendet kell alkalmazni.
(2) Árubeszerzés, szolgáltatás megrendelése, valamint
építési beruházás esetén a 2 millió Ft értékhatárt el nem érő
becsült értékű beszerzések lefolytatása során is törekedni
kell a gazdaságosság, az esélyegyenlőség és versenysemlegesség kritériumainak érvényesítésére, továbbá legalább
három árajánlat bekérésére.
(3) Az (1)–(2) bekezdés szerinti beszerzési eljárások
kezdeményezésére külön engedélyt kérni, arról hirdetményt közzétenni nem kell, ide nem értve a szolgáltatás
megrendelésére vonatkozó mindenkori közbeszerzési értékhatárt elérő, vagy meghaladó, de az építési beruházás
közbeszerzési értékhatárát el nem érő becsült értékű, kisértékű infrastrukturális beszerzéseket, mely esetén az eljárást a 8. melléklet szerinti „Kisértékű infrastrukturális beszerzési kérelem” jóváhagyásával kell kezdeményezni.
A „Kisértékű infrastrukturális beszerzési kérelem” jóváhagyására a HM FHH jogosult. Az eljárás kezdeményezője a
„Kisértékű infrastrukturális beszerzési kérelem” jóváhagyása esetén megbízást adhat a HM FHH részére az eljárás
lefolytatására. Amennyiben az eljárás kezdeményezője az
eljárást saját hatáskörben kívánja lefolytatni, de műszaki
ellenőrt a beszerzés alapján elvégzendő munkálatokhoz –
saját állományából – nem tud biztosítani, köteles a 8. mellékleten a HM FHH-tól műszaki ellenőr biztosítását kérni.
37. § (1) A honvédelmi szervezet vezetője – beszerzési feladattól függően – bizottságot jelölhet ki a beszerzési eljárás lefolytatására. A pályázati felhívások kidolgozásában
és a pályázatok értékelésében részt vevők tegyenek összeférhetetlenségi nyilatkozatot. A beszerzési eljárás során
írásban legalább három pályázatot kell bekérni.
(2) A pályázati felhívásnak legalább a következőket kell
tartalmaznia:
a) a pályázatot bekérő nevét, címét, telefon- és telefaxszámát (e-mail címét);
b) a beszerzés tárgyát, mennyiségét, a beszerzési műszaki
leírást, illetve a minőségi és teljesítménykövetelményeket;
c) szerződés meghatározását (vállalkozási, keretmegállapodás stb.); d) a szerződés időtartamát vagy a teljesítés határidejét;
e) a teljesítés helyét;
f) az ellenszolgáltatás teljesítésének feltételeit;
g) a pályázatok bírálati szempontjait;
h) az alkalmassági követelményeket;
i) hiánypótlás lehetőségét, módját;
j) a pályázat beérkezésének határidejét, a benyújtás cí
mét és a pályázatok bontásán való részvételi lehetőséget;
k) a tárgyalás lehetőségét;
l) a pályázat elbírálásáról szóló tájékoztatás határidejét,
módját.
(3) A beszerzési műszaki leírásnak a beszerezni kívánt
áru, szolgáltatás, építési beruházás egyértelmű beazonosításához szükséges meghatározását kell tartalmazni, azonban ez nem tartalmazhat egy meghatározott szállítóra vonatkozó utalást.
(4) Ha nem érkezik be három pályázat, a beérkezett pályázat(ok) alapján lehet dönteni.
(5) A nyertes pályázót elsősorban a legalacsonyabb
összegű ellenszolgáltatás, vagy több áruféleséget, illetve
szolgáltatási igényt tartalmazó pályázat bekérése esetén az
összességében legkedvezőbb pályázat alapján kell kiválasztani.
(6) Indokolt esetben a nyertes pályázó kiválasztása a
legrövidebb teljesítési határidő alapján is történhet, de ebben az esetben is törekedni kell a gazdaságosság kritériumainak biztosítására, vizsgálni kell az árajánlatokat, és az
elfogadott pályázat árajánlata a legalacsonyabb ellenszolgáltatást tartalmazó pályázat árajánlatát 10 százaléknál nagyobb mértékben nem haladhatja meg.
(7) A pályázatot bekérő honvédelmi szervezet köteles
nyilatkozatot kérni a pályázók szállítási, szolgáltatási referenciáiról, valamint pénzügyi alkalmasságáról.
(8) Azonos teljesítési feltételek esetén a pályázatot bekérő honvédelmi szervezet tárgyalás útján köteles a nyertes pályázót kiválasztani. A tárgyalásról jegyzőkönyvet
kell készíteni.
(9) A (2) bekezdés j) pontban megjelölt határidő előtt tilos a pályázatok értékelését megkezdeni.
(10) A pályázatok értékeléséről jegyzőkönyvet kell készíteni. (11) Az eljárás során keletkező iratokat az ügyviteli szabályok betartásával iktatni kell, és 5 évig meg kell őrizni.
(12) E paragrafus szerinti eljárás alapján olyan keretmegállapodás is köthető, amely alapján a lekötött keret
erejéig egyedi megrendelésekkel (kiegészítő megállapodásokkal) lehet lehívni a keretmegállapodásban szereplő
árut, szolgáltatást. A keretmegállapodás futamideje, nem
nyúlhat túl a költségvetési évet követő év június hó 30-ig
terjedő időszakon, továbbá a teljesítés a költségvetési évet
követő év június hó 30-ig terjedő időszakon túlra nem húzódhat át.
38. § (1) Nem kell a 37. § szerinti eljárási rendet alkalmazni:
a) ha előre nem látható okból előállt rendkívüli sürgősség miatt nem lehetséges az alkalmazása, amely azonban
nem eredhet a pályázatot bekérő honvédelmi szervezet
mulasztásából;
b) árubeszerzés esetén, ha a korábban beszerzett áru
részbeni kicserélése vagy bővítése szükséges, és a nyertes
pályázó más pályázóval történő helyettesítése eltérő, nem
illeszkedő áruk beszerzését eredményezné;
c) építési munka és szolgáltatás megrendelése esetén, ha
a korábban megkötött szerződésben szereplő, de előre nem
látható okok miatt kiegészítő építési munka vagy szolgáltatás megrendelése szükséges;
d) ha a szerződést műszaki-technikai sajátosságok, művészeti, sport, kulturális vagy kegyeleti szempontok, kizárólagos jogok védelme vagy biztonsági szempontok miatt
háromnál kevesebb szervezet, vagy személy képes teljesíteni;
e) a beszerzés kivételesen kedvező feltételei csak rövid
ideig állnak fenn, és az ellenszolgáltatás a piaci áraknál lényegesen alacsonyabb.
(2) Az (1) bekezdésben meghatározott esetben a honvédelmi szervezet vezetője részére készített döntési javaslatban az eljárás alkalmazását kizáró indokolást rögzíteni
kell.
6. A beszerzési eljárások informatikai támogatása 39. §
(1) A beszerzések tervezése, az eljárások lefolytatásának informatikai támogatása érdekében a Katonai Beszerzési Információs Rendszert (a továbbiakban: KBIR) kell
kiépíteni és működtetni. A kiépített rendszeren belül a
HM-I objektumban elhelyezett szervezetek részére munkaállomásokon kell KBIR távolipont-hozzáférést biztosítani. A KBIR alkalmazási körének bővítéséért, fejlesztéséért, működtetéséért, az üzemeltetés megszervezéséért a
HM FHH a felelős. A HM FHH az üzemeltetés megszervezése során köteles együttműködni a HVK HIICSF-fel.
A rendszer fejlesztése a tárca Informatikai Stratégiájában
meghatározott keretek között kerül végrehajtásra.
(2) A KBIR-rel kapcsolatos követelmények kidolgozásáért a) a beszerzések tervezése, az azzal kapcsolatos jelentési rendszer vonatkozásában a HM GTF;
b) a beszerzési eljárásokhoz kapcsolódó adatbázis, lekérdezési felületek, hozzáférési jogosultságok, az eljárás
informatikai támogatása vonatkozásában a HM FHH;
c) az alkalmazói igények alapján az MH Kormányzati
Célú Elkülönült Hírközlő Hálózatba történő integrációra
vonatkozó híradó, informatikai, valamint az információvédelmi hadműveleti követelmények vonatkozásában a
HVK HIICSF a felelős.
(3) A KBIR-hez csatlakozott, adatfelvitelre feljogosított
szervezetek kötelesek a beszerzésekkel kapcsolatos információkat a KBIR-ben naprakészen vezetni.
7. Beszerzési eljárások dokumentálási
és jelentési rendje 40. §
(1) A közbeszerzési eljárások dokumentálását a
Kbt.-ben meghatározottak szerint kell végrehajtani.
(2) Az (1) bekezdés alapján a közbeszerzési eljárásokról
manuális vagy számítógépes – ügyvitel által számmal ellátott – nyilvántartást kell vezetni. A (köz)beszerzési és a
36. § (1) bekezdése szerinti beszerzési eljárások, illetve
infrastrukturális beszerzések esetében minden feladatra
külön gyűjtőívet kell felfektetni, amelybe iktatni kell (több
ügyintéző esetén is) az eljárással kapcsolatos összes okmányt, levelezést, feljegyzést, indokolást, különös tekintettel a sürgősségi és előre nem látható okok miatt indított
beszerzési eljárásokra.
(3) A 36. § (2) bekezdés szerinti árubeszerzések, szolgáltatások, valamint építési beruházások megrendelésekor
a pályázatkérői jogosultsággal felruházott honvédelmi
szervezetek szakterületenként egy gyűjtőben tartják nyilván a keletkezett dokumentumokat.
41. § (1) A honvédelmi szervezeteknek meg kell határozniuk
beszerzéseik ellenőrzésének rendjét:
a) gazdálkodási intézkedésük (szabályzatuk) beszerzési
mellékletében, vagy Közbeszerzési Szabályzatukban;
b) éves ellenőrzési tervükben.
(2) Az ajánlatkérők a beszerzések helyzetéről és tapasz
talatairól negyedévente, a negyedévet követő hónap 15-ig
jelentést terjesztenek fel a HM GTF, a HM VGHÁT, a
HVKF és a HM KÁT útján a honvédelmi miniszter részére. A jelentés formáját és tartalmát a 4. melléklet tartalmazza. A jelentést nyomtatott formában szolgálati úton,
elektronikus formában közvetlenül a HM GTF részére terjesztik fel.
(3) A pályázatkérői jogosultsággal felruházott honvédelmi szervezetek a beszerzések helyzetéről és tapasztalatairól a 4. melléklet szerint negyedévente, a negyedévet
követő hónap 15-ig szolgálati úton jelentést terjesztenek
fel a HM GTF részére.
(4) Az ajánlatkérők évente egy alkalommal, május 31-ig
az éves beszerzési tevékenységről szóló 4. melléklet szerinti összefoglaló jelentést terjesztenek fel a HM GTF, a
HM VGHÁT, a HVKF és a HM KÁT útján a honvédelmi
miniszter részére. A jelentést nyomtatott formában szolgálati úton, elektronikus formában közvetlenül a HM GTF
részére terjesztik fel.
(5) A beszerzésekről szóló jelentéseket külön gyűjtőben
kell tárolni, és 5 évig kell megőrizni.
42. § (1) A közbeszerzések végrehajtására feljogosított, ajánlatkérőként eljáró honvédelmi szervezetek a Kbt.-ben
meghatározott adatokat a törvényben foglaltak szerint kötelesek közzétenni.
(2) Ajánlatkérői, pályázatkérői jogosultsággal felruházott honvédelmi szervezetek az 5 millió Ft értékhatárt elérő szerződéseik meghatározott adatairól a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével
összefüggő adatszolgáltatás és közzétételi kötelezettség
szabályairól szóló 21/2004. (HK 6.) HM utasításban foglaltak alapján a szerződés aláírását követő 15 napon belül
kötelesek a meghatározott formátumban a HM Jogi Főosztály felé adatszolgáltatást teljesíteni.
(3) Az ajánlatkérő a Kbt. hatálya alá tartozásáról a Közbeszerzések Tanácsát köteles értesíteni a Kbt. hatálya alá
kerülésétől számított harminc napon belül. Az értesítésnek
tartalmaznia kell a szervezet nevét, elérhetőségét és a Kbt.
szerinti ajánlatkérői besorolását.
(4) Az ajánlatkérő a Kbt.-ben előírt felhívások, hirdetmények törvényi előírásoknak megfelelő közzétételének
költségét az intézményi költségvetésében (vagy a feladatra
terhelten) tervezi, illetve számolja el.
(5) Az ajánlatkérőnek a Kbt. 5. § (1) bekezdés szerint
közbeszerzési tervet kell készítenie.
8. A közbeszerzések központi ellenőrzése
és engedélyezése 43. §
(1) A honvédelmi szervezetek kezdeményezése és adatszolgáltatása alapján a HM GTF
a) kidolgozza az R4. rendelkezéseiben meghatározott, a
(köz)beszerzési eljárások kezdeményezéséhez és engedélyezéséhez szükséges okmányokat;
b) végzi az előterjesztések HM VGHÁT útján NFM részére történő továbbítását,
c) ellátja a tárca képviseletét az NFM döntési folyamatában.
(2) Az R4. hatálya alá tartozó beszerzések kezdeményezésének, eredményhirdetésének, nem közbeszerzési eljárás eredményeként megkötésre kerülő szerződések kötésének engedélyezésről szóló határozatról tájékoztatja az
érintett szervezeteket.
(3) A HM GTF jogosult saját hatáskörben eljárva a honvédelmi szervezetektől minden olyan kiegészítő információt bekérni, melyeket az NFM az engedélyezési eljáráshoz hiánypótlásként rendel el.
9. Záró rendelkezések 44. § (1) Az utasítás a közzétételét követő hónap első napján
lép hatályba.
(2) Az utasítás rendelkezéseit a hatálybalépése után
megkezdett beszerzésekre kell alkalmazni.
45. § (1) Az elektronikus közbeszerzés eljárási rendjére, végrehajtására, tárgyi feltételei megteremtésére az ajánlatkérő
szervezetek a HVK HIICSF-fel és a HVK Hadműveleti
Csoportfőnökséggel együttműködésben tesznek javaslatot
szolgálati úton a honvédelmi miniszter részére.
(2) Ezen utasítás hatályba lépését követő 60 napon belül
a) a HM Hadfelszerelési és Vagyonfelügyeleti Főosz
tály elkészíti a felügyelete alá tartozó részvénytársaságok
vonatkozásában, a 34. §-nak megfelelő „in-house” megállapodások rendjét szabályozó dokumentumot;
b) a HM KÁT–HVKF a 29. §-nak megfelelően együttes
intézkedésben szabályozza a műveleti beszerzések rendjét.
(3) Az ajánlatkérő és azon honvédelmi szervezetek,
amelyek a 12. § (1) bekezdés b) pontjában kapott felhatalmazás alapján – figyelemmel a Kbt. 22. § (1) bekezdés
b) pontjára – válnak ajánlatkérővé, az utasítás hatályba lépését követő 30 napon belül kötelesek a jelen utasítás rendelkezései alapján közbeszerzési szabályzatukat kidolgozni és elektronikus úton, szerkeszthető és aláírt (szkennelt)
változatban a HM GTF részére felterjeszteni.
46. § Hatályát veszti a honvédelmi szervezetek beszerzéseinek
eljárási rendjéről szóló 120/2007. (HK 20.) HM utasítás.
Dr. Hende Csaba s. k.,
honvédelmi miniszter


type: legislation

jurisdiction: Hungary

text:
1527/2017. (VIII. 14.) Korm. határozata a Modern Városok Program keretében Sopron történelmi belvárosa műemléki felújítása és bemutatása II. üteme, valamint a Lővérek Program II. üteme megvalósításáról.
1. A Kormány
a) támogatja aa) a  Sopron történelmi belvárosának műemléki felújítása és bemutatása II.  üteme megvalósításának
szakmai koncepcióját (a továbbiakban: Felújítási Program II. üteme),
ab) a Lővérek Program II. üteme megvalósítását;
b) egyetért azzal, hogy a Felújítási Program II. üteme 2017. és 2018. évi feladatai – a Modern Városok Program
Bizottságnak a  Modern Városok Programról szóló 250/2016. (VIII. 24.) Korm. rendelet (a  továbbiakban:
Korm.  rendelet) 4.  § (2)  bekezdése alapján meghozott jóváhagyó döntése esetén – legfeljebb összesen
7025,0 millió forint összegben kerüljön megvalósításra az alábbiak szerint:
ba) a 2017. évben 4763,0 millió forint Magyarország 2017. évi központi költségvetéséről szóló 2016. évi
XC.  törvény 1.  melléklet XI. Miniszterelnökség fejezet, 30. Fejezeti kezelésű előirányzatok cím,
1. Célelőirányzatok alcím, 78. Modern Városok Program jogcímcsoport terhére,
bb) a 2018. évben 2262,0 millió forint Magyarország 2018. évi központi költségvetéséről szóló 2017. évi
C.  törvény 1.  melléklet XI. Miniszterelnökség fejezet, 30. Fejezeti kezelésű előirányzatok cím,
1. Célelőirányzatok alcím, 78. Modern Városok Program jogcímcsoport terhére;
c) egyetért azzal, hogy a  Lővérek Program a  2016.  évben nyújtott 1 100 000 000 forint összegű támogatáson
felüli, 2017. és 2018.  évi feladatai – a  Modern Városok Program Bizottságnak a  Korm. rendelet 12.  §
(1) bekezdése és 4. § (2) bekezdése alapján meghozott jóváhagyó döntése esetén – legfeljebb 6750,0 millió
forint összeg erejéig valósuljanak meg az alábbi ütemezés szerint:
ca) a 2017. évben 3650,0 millió forint Magyarország 2017. évi központi költségvetéséről szóló 2016. évi
XC.  törvény 1.  melléklet XI. Miniszterelnökség fejezet, 30. Fejezeti kezelésű előirányzatok cím,
1. Célelőirányzatok alcím, 78. Modern Városok Program jogcímcsoport terhére,
cb) a 2018. évben 3100,0 millió forint Magyarország 2018. évi központi költségvetéséről szóló 2017. évi
C.  törvény 1.  melléklet XI. Miniszterelnökség fejezet, 30. Fejezeti kezelésű előirányzatok cím,
1. Célelőirányzatok alcím, 78. Modern Városok Program jogcímcsoport terhére;
d) felhívja a Miniszterelnökséget vezető minisztert mint a Felújítási Program és a Lővérek Program szakpolitikai
felelősét, hogy a  támogatás biztosítása érdekében a  Felújítási Program vonatkozásában a  teljes projektre
kiterjedő, a  Lővérek Program vonatkozásában pedig a  c)  pont ca) és cb)  alpontjában foglaltakkal
összhangban álló előterjesztést nyújtson be a Modern Városok Program Bizottság részére;
Felelős: Miniszterelnökséget vezető miniszter
Határidő: azonnal
e) felhívja a  Miniszterelnökséget vezető minisztert, hogy a  Felújítási Program II.  üteme és a  Lővérek Program
II.  üteme tekintetében a  beruházást finanszírozó támogatás nyújtása során gondoskodjon arról, hogy
a  kedvezményezett kötelezettséget vállaljon az  állami beruházások központi nyilvántartásáról és
ellenőrzéséről szóló 1830/2016. (XII. 23.) Korm. határozat 3. pontjában foglaltak teljesítésére;
Felelős: Miniszterelnökséget vezető miniszter
Határidő: a támogatói okirat kiadásakor
f ) felhívja a  Miniszterelnökséget vezető minisztert, hogy – Sopron Megyei Jogú Város Önkormányzatával
együttműködve – dolgozzon ki támogatási programot a  Fejlesztési Program II.  ütemében érintett
magántulajdonú épületek homlokzatrekonstrukciójának finanszírozására.
Felelős: Miniszterelnökséget vezető miniszter
Határidő: 2017. október 15.
2. A  Magyarország Kormánya és Sopron Megyei Jogú Város Önkormányzata közötti együttműködési
megállapodás végrehajtásával összefüggő feladatokról szóló 1217/2015. (IV. 17.) Korm. határozat 2.  pontjában
a „2017. december 31.” szövegrész helyébe a „2019. december 31.” szöveg lép.
3. A  Sopron–Fertő kiemelt turisztikai fejlesztési térség meghatározásáról és a  térségben megvalósítandó egyes
fejlesztések megvalósításához szükséges források biztosításáról szóló 1862/2016. (XII. 27.) Korm. határozat
1. melléklet 12. sorában az „5,5” szövegrész helyébe a „6,3” szöveg lép.
Dr. Semjén Zsolt s. k.,
 miniszterelnök-helyettes


text:
4/2012. (HK 3.) HM KÁT-HVKF e g y ü t t e s intézkedése a 2012. évben végrehajtandó egészségi alkalmasságiés szűrővizsgálatokról.
A honvédelemről és a Magyar Honvédségről, valamint
a különleges jogrendben bevezethető intézkedésekről szó
ló 2011. évi CXIII. törvény 46. § (2)-(3) és (5) bekezdése,
valamint 52. § (1) bekezdése, a Magyar Honvédség hivatásos és szerződéses állományú katonáinak jogállásáról szóló
2001. évi XCV. törvény 82. §-a, valamint a honvédelemről
és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII.
törvény 6. § (1) bekezdés a) pontja és 11. § p) pontja alapján –figyelemmel a hivatásos és szerződéses katonai szolgálatra, valamint a katonai oktatási intézményi tanulmányokra való egészségi, pszichikai és fizikai alkalmasság
elbírálásáról, továbbá az egészségügyi szabadság, a szolgálatmentesség és a csökkentett napi szolgálati idő engedélyezésének szabályairól szóló 7/2006. (III. 21.) HM rendeletben foglaltakra – a 2012. évben végrehajtandó egészségi alkalmassági- és szűrővizsgálatokról az alábbi
intézkedést adjuk ki: 1. Az intézkedés hatálya kiterjed
a) a Honvédelmi Minisztérium (a továbbiakban: HM),
a honvédelemért felelős miniszter közvetlen alárendeltségébe tartozó szervezetek, továbbá a Magyar Honvédség
(a továbbiakban: MH) katonai szervezetei (a továbbiakban
együtt: honvédelmi szervezetek) hivatásos és szerződéses
állományára, valamint a rájuk vonatkozó mértékben a kormánytisztviselői és közalkalmazotti jogviszonyban álló és
vezetői állományára,
b) az egészségügyi alkalmassági- és szűrővizsgálatokat
végrehajtó, valamint a vizsgálati adatokat feldolgozó, továbbá a feladat végrehajtásában közreműködő MH Honvédkórház (a továbbiakban: Honvédkórház) és az alapellátást biztosító honvéd-egészségügyi szakállományra.
2. A jelen intézkedésben foglaltakat a katonai pályára
jelentkezők egészségi alkalmassági és szűrővizsgálatai
vonatkozásában is megfelelően alkalmazni kell.
3. Felkérjük a Katonai Nemzetbiztonsági Szolgálat
(a továbbiakban: KNBSZ) főigazgatóját, hogy a jelen intézkedésben foglaltak végrehajtását a szervezete állományába tartozó, érintett személyek vonatkozásában lehetővé tenni szíveskedjen.
4. A hivatásos és szerződéses állományú katonák egészségi alkalmassága ellenőrzésének (a továbbiakban: szűrővizsgálat) rendje:
a) az állomány tagja köteles magát a szűrővizsgálatnak
alávetni;
b) 2012-ben a 30 év alatti és a 40 év feletti állomány szűrővizsgálatát – az utaltsági rend szerint – egészségügyi
alapellátásra kijelölt egészségügyi szolgálatnál kell elvégezni;
c) a honvédelmi szervezeteknél a szűrővizsgálatot az állomány szolgálati elfoglaltsága, évi rendes szabadsága és a
hatályos szakmai intézkedések értelemszerű alkalmazásával kell szervezni, illetve végrehajtani;
d) a szűrővizsgálatot a 10., 11., 15., és 16. pontokban
foglaltak kivételével 2012. október 31-ig kell elvégezni;
e) az egészségügyi szolgálatok – a honvédelmi szervezetek vezetőivel szorosan együttműködve – kiemelt figyelmet fordítanak arra, hogy az állomány megjelenjen a
szűrővizsgálatokon;
f) a szűrővizsgálatra kötelezettek névjegyzékét a honvédelmi szervezetek állományilletékes személyügyi szervei
továbbítják az MH ellátási utaltsági rendje szerint illetékes
egészségügyi szolgálatnak;
g) a vizsgálat végrehajtására kötelezett egészségügyi
szolgálat a szűrővizsgálatról távolmaradó állomány névjegyzékét – az éves teljesítményértékelés előtt – 2012. november 15-ig terjeszti fel az állományilletékes parancsnokhoz;
h) a szűrővizsgálatot úgy kell megszervezni, hogy azt
követően, 30 napon belül az állomány fizikai állapotfelmérése végrehajtható legyen;
i) az egészségügyi szolgálatok szakorvosi rendelőintézetbe, illetve fekvőbeteg intézménybe – szűrővizsgálat
céljából – beutalást nem kezdeményezhetnek. A szűrővizsgálat során szakorvosi vizsgálatra történő beutalásra a
Honvédkórházba, illetve a területileg illetékes szolgáltatók szakellátó intézményeibe abban az esetben kerülhet
sor, ha:
ia) a szűrővizsgálat olyan kóros állapotot rögzít, amelynek kivizsgálásában, gyógykezelésében az alapellátást
végző orvos szakmai kompetencia, illetve tárgyi feltételek
hiányában nem illetékes,
ib) a vizsgálat eredménye, illetve a kórelőzményi adatok azt indokolttá teszik.
Amennyiben a vizsgált személy érvényes egészségügyi
minősítésének megváltoztatása szükséges, a szűrővizsgálatot végző orvos javaslatára a Felülvizsgáló Orvosi Bizottságok a hivatásos és szerződéses katonai szolgálatra,
valamint a katonai oktatási intézményi tanulmányokra
való egészségi, pszichikai és fizikai alkalmasság elbírálásáról, továbbá az egészségügyi szabadság, a szolgálatmentesség és a csökkentett napi szolgálati idő engedélyezésének szabályairól szóló 7/2006. (III. 21.) HM rendelet (a továbbiakban: R.) 29. §-ában előírtak szerint járnak el;
j) az egészségügyi szolgálatok a szűrővizsgálatra kötelezettek és a vizsgálaton megjelentek létszámáról a 3. melléklet szerinti táblázat kitöltésével, szolgálati úton a Honvédkórház parancsnoka részére jelentést terjesztenek fel
ja) 2012. július 15-ig az I. félévben elvégzett szűrővizsgálatokról,
jb) 2012. november 15-ig a 2012-ben elvégzett összes
szűrővizsgálatról;
k) a vizelet és vércukor vizsgálathoz szükséges reagenseket, teszteket, amennyiben a saját készletben nem áll
rendelkezésre, az egészségügyi szolgálatok 2012. január
31-ig a Honvédkórház parancsnokának gazdasági helyettesétől igényelhetik meg.
5. A szerződéses katonai szolgálatra jelentkezők vizsgálatának rendje:
a) a szerződéses katonai szolgálatra jelentkezők alkalmassági vizsgálatát a Honvéd Vezérkar Személyzeti Csoportfőnökség (a továbbiakban: HVK SZCSF) Toborzó és
Humánszolgálati Osztálya felügyeletével az MH Hadkiegészítő és Központi Nyilvántartó Parancsnokság (a továbbiakban: MH HKNYP) Toborzó és Érdekvédelmi Osztálya (a továbbiakban: Toborzó Osztály) szervezi;
b) a Honvédkórház Egészségügyi Hatósági és Haderővédelmi Igazgatósága (a továbbiakban: Honvédkórház
EHHI) végzi el a Toborzó Osztály által beosztott állomány
alkalmassági vizsgálatát.
6. A külföldi tanulmányok végzésére, hazai posztgraduális képzésre jelentkezők, valamint honvédtiszti alapképzésre, és az MH Altiszti Akadémiára felvételre jelentkezők
vizsgálatát a Honvédkórház Repülőorvosi, Alkalmasságvizsgáló és Kutató Intézet (a továbbiakban: Honvédkórház
RAVKI) a HVK SZCSF-fel, valamint a Nemzeti Közszolgálati Egyetemmel, illetve az MH Altiszti Akadémiával
előzetesen egyeztetett program szerint hajtja végre.
7. Az egészségügyi tevékenységet végzők előzetes és
időszakos alkalmassági vizsgálatait az egészségügyi intézetek, szolgáltatók és az alapellátást biztosító egészségügyi szolgálatok az egészségügyi tevékenység végzéséhez
szükséges egészségi alkalmasság vizsgálatáról és minősítéséről szóló 40/2004. (IV. 26.) ESzCsM rendeletben foglaltak, valamint az egyes munkakörök esetén elvégzendő
időszakos alkalmassági vizsgálatokról elkészített szabályzatuk szerint végzik.
8. Az egészségkárosító kockázatoknak kitett munkakörben, valamint közegészségügyi-járványügyi szempontból
kiemelt munkakörben foglalkoztatottak szűrővizsgálatának rendje:
a) az érintett állomány szűrővizsgálatának kezdeményezése, illetve végrehajtása az alapellátást végző orvos feladata. Az eljárás során a fertőző betegségek és a járványok
megelőzése érdekében szükséges járványügyi intézkedésekről szóló 18/1998. (VI. 3.) NM rendeletben foglaltakat
is irányadónak kell tekinteni;
b) az érintett állomány szakorvosi szűrését – ide értve az
a) pont szerinti NM rendelet szerint kötelezően előírt tüdőszűrést is –, a vér- és vizeletminták klinikai és kémiai laboratóriumi vizsgálatát a Közép-Magyarországi régióban és
Nyugat-Magyarország területén a Honvédkórház EHHI,
Kelet-Magyarország területén a Honvédkórház RAVKI, a
speciális (toxikológiai) vizsgálatokat országosan a Honvédkórház Tudományos Kutató Intézete hajtja végre, előzetes időpont-egyeztetések után.
9. A repülő-hajózó állomány éves, féléves repülőorvosi
vizsgálatának rendje:
a) az éves alkalmassági vizsgálatokat az intézkedés
1. mellékletében meghatározott havi bontásban és létszámokkal kell végrehajtani;
b) a vizsgálatok időtartama vadászgéppilótáknál 3 nap,
helikopter- és szállítórepülőgép-vezetőknél 2 nap. Azok
nál a pilótáknál, fedélzeti személyzetnél, akiknek egészségi
állapota indokolja, kibővített repülőalkalmassági vizsgálatot kell végezni. A vizsgálatok tartamát valamennyi vizsgált kategória vonatkozásában az érvényes szakmai protokollokban foglaltak határozzák meg;
c) az egészségügyi szolgálatok vezetői a vizsgálatra tervezettek nevét, rendfokozatát, születési idejét és TAJ számát az esedékes vizsgálatot megelőző héten a Honvédkórház RAVKI Repülőorvosi Alkalmasságvizsgáló Osztályára (a továbbiakban: RAVO) küldik meg;
d) a vizsgálatra kötelezettek közül a kecskeméti lakosoknak a szűrővizsgálat napján reggel 08.00 óráig, a más
lakóhellyel rendelkezőknek előző este 22.00 óráig kell a
RAVO-ba érkeznie. Utóbbiak számára igény esetén, a
Honvédkórház RAVKI biztosít szállást. Minden hajózó
vigye magával egészségügyi könyvét, sportfelszerelését és
– ha birtokában van – egyéni magassági védőfelszerelését.
Az étkezés étkezési átjelentés alapján biztosított;
e) az MH 86. Szolnok Helikopter Bázis hajózó állománya féléves repülő-alkalmassági vizsgálatát a RAVO szakorvosi szűrőcsoportja a katonai szervezethez kitelepülve
2012. június 25-én hajtja végre;
f) az MH 59. Szentgyörgyi Dezső Repülőbázis hajózó
állományának féléves vizsgálatát – előzetes időpont
egyeztetés után – a Honvédkórház RAVO végzi;
g) az ejtőernyős állomány féléves vizsgálatát a csapatorvosok, csapatorvos hiányában a RAVO előzetes egyeztetés után hajtja végre;
h) pilóta I/A és I/B jelöltek vizsgálatára 2012. január
9-től kezdődően hetente 5-6 fős csoportokban – minden
esetben az MH 86. Szolnok Helikopter Bázis Repülő Felkészítési Főnökséggel egyeztetve – kerül sor, a vizsgálatok időtartama 3 nap. A toborzóirodák által kezdeményezett ejtőernyős jelöltek vizsgálatát a RAVO osztályvezető
főorvosával vagy vezető asszisztensével kell egyeztetni.
10. A légiforgalmi irányító állomány alkalmassági vizsgálatának rendje
a) a légiforgalmi irányításba beosztott személyek
2 évente kötelezettek alkalmassági vizsgálatra. A vizsgálat
1 napos;
b) a légiforgalmi irányító állománycsoportba tartozók
alkalmassági vizsgálatait a következő időpontokban és létszámokkal, egy-egy nap legfeljebb 8 fő vizsgálatával kell
végrehajtani :
a) 2012. január: 37 fő;
b) 2012. március: 5 fő;
c) 2012. április: 21 fő;
d) 2012. május: 36 fő;
e) 2012. június: 2 fő;
f) 2012. augusztus: 8 fő;
g) 2012. szeptember: 12 fő;
h) 2012. október: 3 fő;
i) 2012. november: 29 fő.
11. A repülőcsapatoknál szolgálatot teljesítő mérnök-műszaki állomány és az MH Légijármű Javító Üzem
műszaki állománya szakorvosi szűrővizsgálatának rendje:
a) a repülőcsapatoknál szolgálatot teljesítő mérnök-műszaki állományba és az MH Légijármű Javító Üzem műszaki állományába tartozók 3 évente kötelezettek szűrővizsgálatra.
b) a vizsgálat egynapos, melyre az alábbi időpontokban
és létszámokkal, egy-egy nap legfeljebb 10 fő vizsgálatával kerül sor:
ba) 2012. január: 29 fő;
bb) 2012. február: 15 fő;
bc) 2012. március: 6 fő;
bd) 2012. április: 10 fő;
be) 2012. június: 33 fő;
bf) 2012. augusztus: 3 fő;
bg) 2012. október: 2 fő;
bh) 2012. november: 2 fő.
c) a vizsgálatra kötelezetteknek egészségügyi könyvük
kel kell megjelenniük. 12. Az ejtőernyős állomány, a búvárok és a kettős beosztású ejtőernyős-búvárok alkalmassági vizsgálati rendje:
a) az ejtőernyős állomány vizsgálati tervét havi bontásban és létszám szerint a 2. melléklet tartalmazza;
b) a vizsgálatra való beérkezés rendje a pilótákéval
megegyezik;
c) a vizsgálat 1 napos, a nagymagassági ejtőernyős ugrást végrehajtó állomány esetében 2 napos.
13. Az NFTC programban repülő pilóták alkalmassági
vizsgálatainak időrendi beosztása a hazaérkezésük függvényében az igényeknek megfelelően történik, előzetes
egyeztetés után.
14. A MEDEVAC feladatot végrehajtó orvosok, ápolók, asszisztensek egészségi alkalmasságának elbírálása az
állami célú légiközlekedésben folytatott szakszolgálati tevékenység repülőegészségi feltételeiről szóló 22/2005.
(VI. 14.) HM – EüM együttes rendelet 1. számú mellékletének VIII. rovata szerint történik. Az érintettek vizsgálatát a RAVO végzi. Minden más VIII. rovat alapján vizsgálandó, a fedélzeten szolgálatot teljesítő nem repülő állományú személy 2 napos szűrésére előzetes telefonegyeztetés után, az igényeknek megfelelő létszámban kerül sor.
A vizsgálatok érvényességi ideje 2 év.
15. A KNBSZ igénye szerint a különleges állomány vonatkozásában a RAVO a szakorvosi szűrővizsgálatokat az
alábbi időpontban hajtja végre:
16. A HM és az MH vezető állománya szűrővizsgálatának rendje:
a) a Honvédkórház Tervezési és Szervezési Osztály
2012. augusztus 31-ig szervezi meg a vezető állomány
szűrővizsgálatát;
b) Az MH HKNYP a Honvédelmi Minisztérium és a
Magyar Honvédség vezető állományú tagjai egészségi
szűrővizsgálatának és fizikai állapotfelmérésének végrehajtásáról szóló 13/2006. (HK 5.) HM utasítás 4.§ (1) bekezdése alapján megküldi a Honvédkórház részére a vezető állomány névjegyzékét 2012. június 30-ig, valamint tá
jékoztatást ad a vezető állomány körében bekövetkezett
változásokról 2012. augusztus 31-ig;
c) a vezető állomány szűrővizsgálatát és fizikai alkalmasságának ellenőrzését a RAVO hajtja végre, 2012.
szeptember 24–november 30. között, naponta legfeljebb
10 fő részvételével;
d) a vizsgálatra kötelezettek kiértesítése a Honvédkórház Tervezési és Szervezési Osztály feladata,
e) a vizsgálat 1 napos, az érintett személyeknél magába
foglalja a fizikai állapotfelmérést is;
f) a HM és az MH vezető állományába tartozó, de Repülő Orvosi Bizottság által végzett alkalmassági vizsgálatra
(a továbbiakban: ROB vizsgálat) is kötelezett állomány
szűrővizsgálatát és fizikai állapot felmérését a ROB vizsgálat keretében kell elvégezni, és a vezető állomány szűrővizsgálatáról készült jelentésben is fel kell tüntetni;
g) a Honvédkórház RAVKI a vizsgálatok elvégzése után a
megjelenteket az egészségi, fizikai alkalmasságot, illetve a
fogászati szűrés megtörténtét bizonyító igazolással látja el.
17. A NATO és EU beosztásban külföldön szolgálatot
teljesítők és a velük külföldön tartózkodó családtagi pótlékra jogosult 18 éven felüli hozzátartozók, valamint a
NATO-nak felajánlott erők állományába tartozók szűrővizsgálatának rendje:
a) a Honvédkórház RAVKI a NATO és EU beosztásokban külföldön szolgálatot teljesítők előzetes alkalmassági,
éves szűrő-, valamint visszaszűrő vizsgálatát folyamatosan, előzetes egyeztetés alapján végzi;
b) a Honvédkórház EHHI a NATO-nak felajánlott erők
állományának előzetes alkalmassági, illetve a készenlét
ideje alatti éves szűrő-, valamint alkalmazást követő
visszaszűrő vizsgálatát folyamatosan, előzetes egyeztetés
alapján hatja végre;
c) a külföldre települő családtagi pótlékra jogosult 18 éven
felüli hozzátartozók kiutazás előtti és éves szűrővizsgálatát
előzetes egyeztetés alapján a Honvédkórház RAVKI végzi.
18. A fogászati szűrővizsgálatok rendje:
a) az MH alapellátást végző fogászati rendelői
aa) az intézkedés 2. pontjában meghatározott szűrővizs
gálat részeként, az utaltságukba tartozó állomány minden
tagjának fogászati szűrővizsgálatát is ütemezik,
ab) a szűrővizsgálat eredményeinek ismeretében fogászati kezelési, szanálási tervet készítenek;
b) a fogászati szűrővizsgálatokhoz kapcsolódóan szükséges és szakmailag indokolt panoráma röntgen vizsgálatot a Honvédkórház RAVKI, vagy a Honvédkórház EHHI
AVI hajtja végre, előzetes egyeztetés után;
c) a Honvédkórház RAVKI a vizsgálatokat a szakmai
prioritások figyelembevételével végzi;
d) az egészségügyi intézetek, szolgáltatók és alapellátást biztosító fogászati rendelők a fogászati szűrésről igazolást állítanak ki.
19. Az önkéntes műveleti és védelmi tartalékos állományba tartozók alkalmassági vizsgálatát a Honvédkórház EHHI az R.- ben foglaltak szerint hajtja végre.
20. Az éves szűrővizsgálat eredményei nyilvántartásának rendje a) a szűrővizsgálatot végrehajtó egészségügyi szolgáltatók a Honvédkórház illetékes szerve által kiadott, elektronikus formában továbbított dokumentumok felhasználásával rögzítik a szűrővizsgálatok adatait. A betegségek jelölésére kizárólag BNO kódok használhatók. Az adatszolgáltatást – az egészségügyi és a hozzájuk kapcsolódó személyes adatok védelméről szóló 1997. évi XLVII. törvényben foglaltak betartásával – 2012. július 15-ig, a pótszűrés adataival kiegészítve november 15-ig, elektronikus
adathordozón a Honvédkórház kijelölt szervezeti egysége
részére kell teljesíteni;
b) az egészségügyi adatvédelmi előírások betartása érdekében ba) a kézzel kitöltött, orvos által lezárt szűrővizsgálati
adatlapot a következő kiegészítéssel kell ellátni: „Egészségi adataim statisztikai célú feldolgozásához hozzájárulok.”, melyet az érintett személlyel alá kell íratni;
bb) amennyiben az érintett nem járul hozzá adatai feldolgozásához, adatlapját úgy kell lemásolni, hogy az személyazonosításra alkalmatlan legyen.
c) Az intézkedés 4. és 16. pontja vonatkozásban a beérkezett szűrővizsgálati adatok feldolgozása a Honvédkórház kijelölt szervezeti egységének feladata.
21. A Honvédkórház EHHI és a Honvédkórház RAVKI
a szakorvosi és speciális alkalmassági szűrővizsgálatokról, a szűrővizsgálatok teljesítéséről összefoglaló jelentést
készít, melyet az írásbeli éves beszámoló jelentésben külön szerepeltet.
22. A Honvédkórház RAVKI részéről elvégzett szűrővizsgálatok során:
a) a vizsgálatok időtartama alatt a vizsgált személy a
Honvédkórház RAVKI-ban köteles tartózkodni, egyben
az intézet napirendjét és az intézet parancsnoka utasításait
betartani;
b) az alkalmassági vizsgálatra érkező hölgyeknek
14 napnál nem régebbi nőgyógyászati és 1 évnél nem régebbi cytológiai eredménnyel kell jelentkezniük;
c) az I/A és I/B jelölteknek, továbbá az ejtőernyős és búvárjelölteknek – bármely kezelést igénylő krónikus betegség kizárását szolgáló – háziorvosi, vagy csapatorvosi igazolást kell magukkal vinniük.
23. A Honvédkórház RAVKI barokamrájának esedékes
javítását, a műszerek előírt hitelesítését 2012. július
2–20. közötti időszakban kell végrehajtani.
24. Ez az intézkedés a közzététele napján lép hatályba,
és 2012. december 31-én hatályát veszti.
Fodor Lajos s. k.,
HM közigazgatási államtitkár


text:
109/2007. (XII. 19.) OGY határozata országos népszavazás elrendeléséről.
Az Országgyűlés az országos népszavazásról és népi
kezdeményezésről szóló 1998. évi III. törvény rendelkezései szerint megtárgyalta a Fidesz Magyar Polgári
Szövetség nevében dr. Orbán Viktor és a Kereszténydemokrata Néppárt nevében dr. Semjén Zsolt által benyújtott országos népszavazási kezdeményezést, és arról a
2007. december 17-i ülésén a következők szerint döntött:
Az Országgyűlés az „Egyetért-e Ön azzal, hogy a fekvőbeteg-gyógyintézeti ellátásért a jelen kérdésben megtartott népszavazást követő év január 1-jétől ne kelljen kórházi napidíjat fizetni?” kérdésben az országos ügydöntő
népszavazást elrendeli.
Az országos ügydöntő népszavazás költségvetésére – az
egy naptári napon szavazásra bocsátott kérdések számától
függetlenül – 4470,00 millió forint fordítható.
Dr. Szili Katalin s. k.,
az Országgyűlés elnöke